				|

		52012DC0319

			Odporúčanie pre ODPORÚČANIA RADY týkajúce sa národného programu reforiem Litvy na rok 2012, ktorým sa predkladá stanovisko Rady ku konvergenčnému programu Litvy na roky 2012 – 2015 /* COM/2012/0319 final */

			   	Odporúčanie
ODPORÚČANIE RADY
týkajúce sa národného programu reforiem Litvy
na rok 2012,
ktorým sa predkladá stanovisko Rady ku konvergenčnému programu Litvy na
roky 2012 – 2015
RADA EURÓPSKEJ ÚNIE
so zreteľom na Zmluvu o fungovaní
Európskej Únie, a najmä na jej článok 121 ods. 2 a článok 148
ods. 4,
so zreteľom na nariadenie Rady (ES)
č. 1466/97 zo 7. júla 1997 o posilnení dohľadu nad stavmi
rozpočtov a o dohľade nad hospodárskymi politikami
a ich koordinácii[1],
a najmä na jeho článok 5 ods. 2,
so zreteľom na odporúčanie Európskej
komisie[2],
so zreteľom na uznesenia Európskeho
parlamentu[3],
so zreteľom na závery Európskej rady,
so zreteľom na stanovisko Výboru pre
zamestnanosť,
po konzultácii s Hospodárskym a finančným
výborom,
keďže:
(1)       Európska rada 26. marca 2010
schválila návrh Európskej komisie o iniciovaní novej stratégie pre
zamestnanosť a rast nazvanej Európa 2020, založenej na posilnenej
koordinácii hospodárskych politík, ktorá sa zameria na kľúčové
oblasti, v ktorých sú potrebné opatrenia na oživenie potenciálu Európy v
oblasti udržateľného rastu a konkurencieschopnosti.
(2)       Rada 13. júla 2010 prijala
odporúčanie týkajúce sa všeobecných usmernení pre hospodárske politiky
členských štátov a Únie (2010 až 2014) a 21. októbra 2010 Rada prijala
rozhodnutie týkajúce sa usmernení pre politiky zamestnanosti členských
štátov[4],
ktoré spolu tvoria „integrované usmernenia“. Členské štáty boli vyzvané,
aby tieto integrované usmernenia zohľadnili vo svojej vnútroštátnej
hospodárskej politike a politike zamestnanosti.
(3)       Rada 12. júla 2011 prijala
odporúčanie, ktoré sa týka národného programu reforiem Litvy na rok 2011,
a vydala svoje stanovisko k aktualizovanému konvergenčnému programu Litvy
na roky 2011 – 2014.
(4)       Komisia 23. novembra 2011
prijala druhý ročný prieskum rastu, čo znamená začiatok druhého
európskeho semestra ex-ante a integrovanej koordinácie politiky, ktorá
je zakotvená v stratégii Európa 2020. Komisia 14. februára 2012 prijala na
základe nariadenia (EÚ) č. 1176/2011 správu o mechanizme varovania[5], v ktorej neurčila Litvu
za jeden z členských štátov, vo vzťahu ku ktorému sa vykoná
hĺbkové preskúmanie.
(5)       Európska rada 2. marca 2012
schválila priority na zabezpečenie finančnej stability, fiškálnej
konsolidácie a opatrenia na posilnenie rastu. Zdôraznila potrebu presadzovania
diferencovanej fiškálnej konsolidácie, ktorá bude podporovať rast, obnovy
bežných úverových podmienok pre hospodárstvo, podpory rastu
a konkurencieschopnosti, zníženia nezamestnanosti a vyriešenia sociálnych
dôsledkov krízy, ako aj potrebu modernizácie verejnej správy. Rada vyzvala
členské štáty, aby implementovali odporúčania Rady pre jednotlivé
krajiny na rok 2011 a premietli tieto priority do konkrétnych opatrení, ktoré
zahrnú do svojich programov stability alebo konvergenčných programov a do
národných programov reforiem.
(6)       Európska rada 2. marca 2012
takisto vyzvala členské štáty, ktoré sa zúčastňujú na Pakte Euro
Plus, aby svoje záväzky predložili včas na to, aby mohli byť
zaradené do ich programov stability alebo konvergenčných programov a do
ich národných programov reforiem.
(7)       Litva 27. apríla 2012
predložila svoj konvergenčný program na roky 2012 – 2015 a 30. apríla 2012
svoj národný program reforiem na rok 2012. S cieľom zohľadniť
prepojenia medzi nimi sa obidva programy posudzovali súčasne.
(8)       Vychádzajúc z posúdenia
konvergenčného programu na rok 2012 podľa nariadenia Rady (ES)
č. 1466/97 sa Rada domnieva, že makroekonomický scenár uvedený v programe,
ktorý tvorí základ rozpočtových prognóz, je realistický a je viac-menej v
súlade s prognózou Komisie z jari 2012 na roky 2012 a 2013. Cieľom
rozpočtovej stratégie uvedenej v programe je do roku 2012 odstrániť
nadmerný deficit v zmysle odporúčania Rady a následne napredovať k
dosiahnutiu strednodobého rozpočtového cieľa. V programe sa
potvrdzuje predchádzajúci strednodobý rozpočtový cieľ, t. j.
štrukturálny prebytok verejných financií na úrovni 0,5 % HDP, ktorý primerane
odráža požiadavky Paktu o stabilite a raste, a uvádza konsolidácia najmenej 1
percentuálneho bodu ročne, pričom dosiahnutie vyrovnaného
rozpočtu sa plánuje do roku 2015. Hoci sú rozpočtové plány v súlade s
včasným odstránením nadmerného deficitu, priemerné ročné fiškálne
úsilie v rokoch 2010 – 2012 založené na (prepočítanom) štrukturálnom
rozpočtovom salde[6]
bude podľa očakávaní nižšie než úroveň 2,25 % HDP, ktorú vo
svojom odporúčaní zo 16. februára 2010 vyžaduje Rada. Plánované ročné
napredovanie k strednodobému rozpočtovému cieľu v rokoch po korekcii
nadmerného deficitu je o niečo vyššie ako 0,5 % HDP v štrukturálnom
vyjadrení, čo je referenčná hodnota v Pakte o stabilite a raste.
Plánovaná miera rastu výdavkov verejnej správy je pri zohľadnení
diskrečných príjmových opatrení v súlade s referenčnou hodnotou
týkajúcou sa výdavkov uvedenou v Pakte o stabilite a raste na rok 2013 a 2014,
nie však na rok 2015. Odhaduje sa, že všeobecný štátny dlh by mal v priebehu
programového obdobia zostať pod úrovňou 60 % HDP, pričom
podľa prognózy Komisie z jari 2012 narastie v roku 2013 na úroveň
takmer 41 % HDP, zatiaľ čo cieľom konvergenčného programu
je dlh znížiť na približne 35 % do roku 2015. Reforma plánovania a plnenia
rozpočtu pokračuje, ale vláda musí ešte schváliť navrhované
zákony. Týmito zákonmi by sa zvýšila zodpovednosť fiškálneho rámca
prostredníctvom zriadenia nezávislého orgánu a sprísnili by sa pravidlá
týkajúce sa rezerv štátnej pokladnice.
(9)       Na základe komplexnej
stratégie daňovej disciplíny sa v roku 2011 implementovali opatrenia,
ktoré posilnili daňovú disciplínu a priniesli dodatočné príjmy. V záujme
razantnejšieho zasiahnutia proti daňovým únikom sa však bude
vyžadovať pokračovanie vykonávania opatrení.
(10)     Demografický
vývoj vyvoláva vážne pochybnosti o udržateľnosti dôchodkového systému.
Hoci Litva prijala koncepciu postupného zvyšovania veku odchodu do dôchodku na 65
rokov do roku 2026, toto opatrenie samotné nezabezpečí udržateľné a
primerané dôchodkové dávky v budúcnosti a je potrebné ho doplniť
ďalšími opatreniami. K nim môže patriť prepojenie dôchodkového veku a
budúcich dávok s demografickými faktormi; zavedenie jasných pravidiel pre
valorizáciu; zavedenie užšieho prepojenia medzi príspevkami a dávkami
odstránením stimulov k predčasnému odchodu do dôchodku.
Litva by mohla okrem toho lepšie využívať doplnkové ustanovenie
dobrovoľného odchodu do dôchodku. Vytvorením zamestnaneckých dôchodkových
systémov by sa mohlo znížiť zaťaženie systému sociálneho
zabezpečenia a zároveň by sa mohla zlepšiť primeranosť
budúcich dôchodkových dávok. Demotivácia pokračovať v práci po
dosiahnutí dôchodkového veku bola odstránená.
(11)     Zákon o agentúrach
sprostredkujúcich dočasné zamestnanie zameraný na uľahčenie
zamestnania na krátke časové obdobie nadobudol platnosť 1. decembra 2011.
Jeho vplyv však nemusí byť významný, pretože agentúry na sprostredkovanie
dočasnej práce fungovali v Litve aj predtým. Komplexný prehľad
pracovného práva by mohol identifikovať zbytočné obmedzenia a
administratívne prekážky, ktoré bránia flexibilným pracovným zmluvám,
ustanoveniam o prepúšťaní a opatreniam flexibilného režimu pracovného
času. V záujme zvýšenia účasti na trhu práce, najmä pokiaľ ide o
mladých ľudí, nekvalifikované osoby a starších pracovníkov, ako aj
zvýšenia flexibility trhu práce, sú potrebné dodatočné opatrenia.
(12)     Problém nezamestnanosti
mladých ľudí (nad 30 %) a nízko kvalifikovaných osôb sa počas krízy
ukázal ako osobitne zjavný. Vláda zavádza niektoré opatrenia na podporu
zamestnanosti mládeže, ako sú dotácie na prvé pracovné miesto a znížené dávky
sociálneho zabezpečenia. Napriek tomu zostávajú aktivačné sadzby
príliš nízke a finančné príspevky pre aktívne politiky trhu práce by sa
mohli účinnejšie využívať zacielením dotácií na
najzraniteľnejšie osoby. S cieľom zabezpečiť účinnejší
prechod zo vzdelávacieho procesu na trh práce by učňovské vzdelávanie
a stáže mohli byť príťažlivejšie a mohol by sa zaviesť systém
prognóz dopytu po kvalifikáciách. Opatrenia
by mali byť v súlade s výsledkami spoločného akčného tímu Litvy
a Komisie zameraného na zamestnanosť mladých ľudí.
(13)     Približne tretina litovského
obyvateľstva je vystavená hrozbe chudoby a dlhodobého vylúčenia. Ide
o štvrtý najvyšší údaj v EÚ. V roku 2011 Litva zmenila a doplnila zákon o
hotovostnej sociálnej pomoci s cieľom od januára 2012 reformovať
sociálny systém. Spustila pilotný model rozdelenia sociálnej podpory, zmenila
metódu výpočtu sumy, zaviedla určité pracovné stimuly a zvýšila
pokrytie. Reforma sociálnej pomoci je krokom k zníženiu faktorov odrádzajúcich
od práce. Je potrebné, aby sa vytvoril monitorovací systém s cieľom
posúdiť jeho efektívnosť a jeho vplyv na zmiernenie chudoby. Reforma
by mala byť takisto prepojená na aktivačné opatrenia, ktoré
posilňujú účasť najmä dlhodobých príjemcov sociálnej pomoci.
(14)     Vláda od roku 2010 podniká
ambicióznu reformu štátnych podnikov zameranú na reštrukturalizáciu podnikového
riadenia, zvýšenie transparentnosti a oddelenie vlastníckych a regulačných
funkcií a zvýšenie hospodárskej súťaže a efektivity. Ide o reformu, ktorá
je relevantná a ktorá zahŕňa legislatívne, ako aj organizačné
zmeny. V otázkach transparentnosti a zodpovednosti sa dosiahol značný
pokrok, keďže výkazy sa v súčasnosti uverejňujú na
štvrťročnom a ročnom základe. Stanovili sa jasné
podnikateľské ciele. Vláda však súčasne odložila niektoré stránky
reformy, najmä oddelenie komerčných a nekomerčných činností
štátnych podnikov, pričom má v úmysle implementovať ich v roku 2012.
(15)     Litva dosiahla len obmedzený
pokrok v otázke zlepšovania energetickej účinnosti budov. V decembri 2011
vláda prijala program modernizácie bytových budov, ktorý je však oslabovaný
protichodne pôsobiacimi dotáciami dostupnými v iných oblastiach politiky, ktoré
demotivujú obyvateľov obytných budov od zvyšovania energetickej
účinnosti. V záujme zvýšenia energetickej účinnosti budov je preto
potrebné urýchlene vyvinúť značné ďalšie úsilie.
(16)     V Litve existuje priestor na
preorientovanie zdaňovania smerom k zdaňovaniu spotreby energie,
keďže príjmy z environmentálnych daní sú tretie najnižšie v EÚ a dane z
dopravy najnižšie v EÚ. Implicitná sadzba dane zo spotreby energie bola siedma
najnižšia v EÚ v roku 2010, zatiaľ čo dane z energie sú z
hľadiska HDP iba mierne pod priemerom EÚ.
(17)     V
infraštruktúre energetického systému krajiny neexistuje hospodárska súťaž
a prepojenia, čo je faktor, ktorý bráni rastu. Nedostatočné
prepojenia bránia vzniku hospodárskej súťaže na trhoch s energiami.
Koncentrácia je naďalej vysoká (nad 90 %) tak na plynárenskom trhu, ako aj
na trhu s elektrickou energiou.
(18)     Litva prijala v rámci Paktu
Euro Plus niekoľko záväzkov. Tieto záväzky a vykonávanie záväzkov
predložených v roku 2011 sa týkajú zvyšovania konkurencieschopnosti a
zamestnanosti, zlepšovania udržateľnosti verejných financií
a posilňovania finančnej stability. Komisia posúdila vykonávanie
záväzkov v rámci Paktu Euro Plus. Výsledky tohto posúdenia boli
zohľadnené v odporúčaniach.
(19)     Komisia vykonala v kontexte
európskeho semestra dôkladnú analýzu hospodárskej politiky Litvy. Posúdila
konvergenčný program a národný program reforiem. Zohľadnila nielen
ich význam pre udržateľnú fiškálnu a sociálno-ekonomickú politiku v Litve,
ale aj ich súlad s pravidlami a usmerneniami EÚ vzhľadom na potrebu
posilniť celkové hospodárske riadenie Európskej únie tým, že sa poskytnú
vstupy na úrovni EÚ do budúceho vnútroštátneho rozhodovania. Jej
odporúčania v rámci európskeho semestra sú premietnuté do nižšie uvedených
odporúčaní (1) až (6).
(20)     Rada na základe tohto
posúdenia preskúmala konvergenčný program Litvy a jej stanovisko[7] je premietnuté najmä do nižšie
uvedeného odporúčania (1).
TÝMTO ODPORÚČA, aby Litva prijala
v období rokov 2012 – 2013 opatrenia s cieľom:
1.           Zabezpečiť
plánované napredovanie pri realizovaní včasnej korekcie nadmerného
deficitu. Na tieto účely v plnej miere implementovať rozpočet na
rok 2012 a vyvinúť úsilie o štrukturálnu úpravu uvedené v odporúčaní
Rady v rámci postupu pri nadmernom deficite. Následne skonkretizovať
opatrenia potrebné na implementáciu rozpočtovej stratégie na rok 2013 a
ďalšie roky v zmysle plánu, ktorá zabezpečí primerané úsilie o
štrukturálnu úpravu, aby sa dostatočne napredovalo pri dosahovaní
strednodobého rozpočtového cieľa a aby sa dodržiavala referenčná
hodnota týkajúca sa výdavkov pri súčasnom minimalizovaní znižovania
výdavkov na podporu rastu. V tejto súvislosti zvážiť zvyšovanie daní
najmenej škodlivých pre rast, akými sú zdaňovanie bývania a
environmentálne zdaňovanie vrátane zdaňovania automobilov pri
súčasnom posilňovaní daňovej disciplíny. Posilniť fiškálny rámec,
najmä zavedením vynútiteľných a záväzných výdavkových stropov v
strednodobom rozpočtovom rámci.
2.           Prijať právne predpisy
týkajúce sa komplexnej reformy dôchodkového systému. Uviesť do súladu
zákonom stanovený dôchodkový vek so strednou dĺžkou života. Stanoviť
jasné pravidlá valorizácie dôchodkov a zlepšiť doplnkové systémy sporenia.
Podporiť dôchodkovú reformu opatreniami pre aktívne starnutie.
3.           Riešiť problém vysokej
nezamestnanosti, a to najmä mladých ľudí, nezamestnaných s nízkou
kvalifikáciou a dlhodobo nezamestnaných zameraním zdrojov na aktívne politiky
trhu práce a súčasným zvyšovaním ich efektivity. Zvýšiť
účinnosť systémov učňovského vzdelávania. Zmeniť a
doplniť pracovnoprávne predpisy týkajúce sa flexibilných pracovných zmlúv,
ustanovení o prepúšťaní a opatrení flexibilného pracovného času.
4.           Zvýšiť pracovné stimuly
a posilniť prepojenia medzi reformou sociálnej pomoci a aktivačnými
opatreniami; znížiť chudobu a sociálne vylúčenie najmä v súvislosti s
najzraniteľnejšími osobami.
5.           Implementovať všetky
aspekty balíka reforiem štátnych podnikov najmä s cieľom
zabezpečiť oddelenie vlastníckych a regulačných funkcií a
oddelenie komerčných a nekomerčných činností. Zaviesť
vhodné monitorovacie nástroje na posúdenie účinnosti reforiem a zabezpečenie
súladu všetkých štátnych podnikov s požiadavkami reformy.
6.           Zintenzívniť
opatrenia na zvýšenie energetickej účinnosti budov, a to aj
prostredníctvom odstránenia demotivačných faktorov a rýchlej implementácie
holdingového fondu. Podporovať hospodársku súťaž v rámci
energetických sietí prostredníctvom zlepšenia prepojenia s krajinami EÚ v
oblasti elektrickej energie a plynárenstva.
V Bruseli
                                                                       Za
Radu
                                                                       predseda
[1]               Ú. v. ES L 209, 2.8.1997, s. 1.
[2]               COM(2012) 319 final.
[3]               P7_TA(2012)0048 a P7_TA(2012)0047.
[4]               Rozhodnutie Rady 2012/238/EÚ z 26. apríla 2012.
[5]               COM(2012) 68 final.
[6]               Cyklicky upravené saldo bez jednorazových a
dočasných opatrení prepočítané útvarmi Komisie na základe informácií
poskytnutých v programe s použitím spoločne dohodnutej metodiky.
[7]               Podľa článku 9 ods. 2 nariadenia Rady (ES)
č. 1466/97.


				|

		52012DC0328

			Odporúčanie pre ODPORÚČANIA RADY týkajúce sa národného programu reforiem Švédska na rok 2012,ktorým sa predkladá stanovisko Rady ku konvergenčnému programu Švédska na roky 2012 – 2015 /* COM/2012/0328 final */

			   	Odporúčanie
ODPORÚČANIE RADY
týkajúce sa národného programu reforiem
Švédska na rok 2012,
ktorým sa predkladá stanovisko Rady ku konvergenčnému programu Švédska na
roky 2012 – 2015
RADA EURÓPSKEJ ÚNIE,
so zreteľom na Zmluvu o fungovaní
Európskej Únie, a najmä na jej článok 121 ods. 2 a článok 148
ods. 4,
so zreteľom na nariadenie Rady (ES)
č. 1466/97 zo 7. júla 1997 o posilnení dohľadu nad stavmi
rozpočtov a o dohľade nad hospodárskymi politikami
a ich koordinácii[1],
a najmä na jeho článok 5 ods. 2,
so zreteľom na nariadenie Európskeho
parlamentu a Rady (EÚ) č. 1176/2011 zo 16. novembra 2011 o
prevencii a náprave makroekonomických nerovnováh[2], a najmä na jeho článok 6 ods. 1,
so zreteľom na odporúčanie Európskej
komisie[3],
so zreteľom na uznesenia
Európskeho parlamentu[4],
so zreteľom na závery Európskej rady,
so zreteľom na stanovisko Výboru pre
zamestnanosť,
po porade s Hospodárskym a finančným
výborom,
keďže:
(1)       Európska rada 26. marca 2010
schválila návrh Európskej komisie o iniciovaní novej stratégie pre
zamestnanosť a rast nazvanej Európa 2020, založenej na posilnenej
koordinácii hospodárskych politík, ktorá sa zameria na kľúčové
oblasti, v ktorých sú potrebné opatrenia na oživenie potenciálu Európy v
oblasti udržateľného rastu a konkurencieschopnosti.
(2)       Rada 13. júla 2010 prijala
odporúčanie týkajúce sa všeobecných usmernení pre hospodárske politiky
členských štátov a Únie (2010 až 2014) a 21. októbra 2010 Rada prijala
rozhodnutie týkajúce sa usmernení pre politiky zamestnanosti členských
štátov[5],
ktoré spolu tvoria „integrované usmernenia“. Členské štáty boli vyzvané,
aby tieto integrované usmernenia zohľadnili vo svojej vnútroštátnej
hospodárskej politike a politike zamestnanosti.
(3)       Rada 12. júla 2011 prijala
odporúčanie, ktoré sa týka národného programu reforiem Švédska na rok 2011,
a vydala svoje stanovisko k aktualizovanému konvergenčnému programu
Švédska na roky 2011 – 2014.
(4)       Komisia 23. novembra 2011
prijala druhý ročný prieskum rastu, čo znamená začiatok druhého
európskeho semestra ex-ante a integrovanej koordinácie politiky, ktorá
je zakotvená v stratégii Európa 2020. Komisia 14. februára 2012 prijala na
základe nariadenia (EÚ) č. 1176/2011 správu o mechanizme varovania[6], v ktorej
určila Švédsko za jeden z členských štátov, vo vzťahu ku ktorému
sa vykoná hĺbkové preskúmanie.
(5)       Európska rada 2. marca 2012
schválila priority na zabezpečenie finančnej stability, fiškálnej
konsolidácie a opatrenia na posilnenie rastu. Zdôraznila potrebu presadzovania
diferencovanej fiškálnej konsolidácie, ktorá bude podporovať rast, obnovy
bežných úverových podmienok pre hospodárstvo, podpory rastu a
konkurencieschopnosti, zníženia nezamestnanosti a vyriešenia sociálnych
dôsledkov krízy, ako aj potrebu modernizácie verejnej správy.
(6)       Švédsko 20. apríla 2012
predložilo svoj konvergenčný program, ktorý sa vzťahuje na obdobie
rokov 2012 – 2015, a svoj národný program reforiem na rok 2012. S cieľom
zohľadniť prepojenia medzi nimi sa obidva programy posudzovali
súčasne. Komisia v hĺbkovom preskúmaní podľa článku 5
nariadenia (EÚ) č. 1176/2011 takisto posúdila, či je Švédsko
postihnuté makroekonomickou nerovnováhou. Komisia dospela vo svojom
hĺbkovom preskúmaní[7]
k záveru, že Švédsko zažíva nerovnováhu, hoci nie je nadmerná.
(7)       Vychádzajúc z posúdenia
konvergenčného programu podľa článku 5 ods. 1 nariadenia Rady
(ES) č. 1466/97 Rada zastáva názor, že makroekonomický scenár, na ktorom
sú založené rozpočtové prognózy programu, je v prípade roku 2012
realistický a v prípade rokov 2013 – 2015 optimistický pri očakávanom
raste HDP v priemere okolo 3,5 %. V prognóze Komisie z jari 2012 sa v roku 2013
predpokladá rast HDP vo výške 2,1 %. Cieľom rozpočtovej stratégie
načrtnutej v programe je zabezpečiť dlhodobú
udržateľnosť dodržiavaním pravidiel švédskeho fiškálneho rámca vrátane
cieľa v podobe prebytku čistých pôžičiek verejnej správy vo
výške 1 % HDP v priebehu celého cyklu. Cieľom stratégie je takisto
splniť požiadavky Paktu o stabilite a raste, najmä dodržanie
referenčnej hodnoty 3 % HDP. V programe sa zmenil strednodobý
rozpočtový cieľ z prebytku verejných financií vo výške 1,0 % HDP na
deficit vo výške 1,0 % HDP. Nový strednodobý rozpočtový cieľ
primerane odráža požiadavky Paktu o stabilite a raste. V dôsledku tejto zmeny
je pravdepodobné, že strednodobý rozpočtový cieľ, na základe
(prepočítaného) štrukturálneho rozpočtového salda[8], sa v
priebehu programového obdobia dosiahne, a to aj po zohľadnení
pravdepodobnosti ďalších expanzívnych diskrečných opatrení v roku 2013
alebo 2014, ktoré by mohli byť nevyhnutné na obnovu skutočnej hodnoty
neindexovaných výdavkov verejnej správy. Určité riziká poklesu ohrozujúce
rozpočtové prognózy od roku 2013 sú viazané na optimistické
makroekonomické predpoklady. Po dočasnom porušení referenčnej hodnoty
pre výdavky v roku 2012 by bol plánovaný rast výdavkov verejnej správy po
zohľadnení diskrečných opatrení na strane príjmov v súlade
referenčnou hodnotou pre výdavky stanovenou v Pakte o stabilite a raste od
roku 2013. Pomer dlhu k DPH je pod 60 % HDP a v priebehu programového obdobia
sa podľa programu predpokladá jeho ďalšie znižovanie.
(8)       Hĺbkovým preskúmaním
vykonaným Komisiou podľa článku 5 nariadenia (EÚ) č. 1176/2011
sa potvrdilo, že Švédsko má dosť vysokú úroveň zadlženia domácností.
Hoci sa situácia na trhu s bývaním a hypotekárnom trhu v roku 2011
stabilizovala, naďalej pretrváva niekoľko štrukturálnych deformácií,
ktoré ohrozujú stabilitu týchto trhov z dlhodobého hľadiska. Prijali sa
príslušné opatrenia na posilnenie odolnosti finančného sektora. V
súčasnosti je však zavedených niekoľko politík, ktoré môžu
prispieť k volatilite na švédskom trhu s bývaním a ku kumulácii
hypotekárneho dlhu, ktorým sa venovala menšia pozornosť: štedrý
daňový odpočet úrokových platieb a nízke dane z nehnuteľného
majetku, nízka miera amortizácie a prísna regulácia nájomného. Na strane ponuky
bráni flexibilite ponuky bývania miestny monopol v plánovaní výstavby, zdĺhavé
procesy územného plánovania a nedostatok konkurencie.
(9)       Napriek všeobecnému zlepšeniu
situácie na trhu práce v roku 2011 je miera nezamestnanosti mladých ľudí a
zraniteľných skupín naďalej vysoká, a to najmä v prípade ľudí z
prostredia migrantov. Švédsko v súčasnosti na vyriešenie tejto situácie
zavádza niekoľko opatrení aktívnej politiky trhu práce a
uskutočňuje reformy v oblasti vzdelávania. Hoci je príliš skoro na
hodnotenie vplyvu týchto opatrení, väčšina z nich sa zdá byť
relevantná a dôveryhodná. Význam a účinnosť hlavného opatrenia
zameraného na zamestnanosť mladých ľudí – zníženie DPH pre
reštauračné a stravovacie služby – sú však otázne a je potrebné ich
posúdiť. Navyše úroveň úsilia by sa mohla zvýšiť, ak by sa
problémy riešili v širšej miere, a to aj zaoberaním sa pomerne vysokými mzdami
na dolnom konci mzdovej stupnice a rozdielmi v ochrane zamestnanosti medzi
stálymi a dočasnými zamestnancami.
(10)     Švédsko má v rámci EÚ druhé
najvyššie výdavky na vývoj a výskum ako podiel na HDP a podľa
prehľadu výsledkov výskumu a inovácií v Únii sa považuje za lídra v
inováciách. Pokiaľ však ide o komercializáciu inovatívnych produktov,
Švédsko je pod priemerom EÚ a vykazuje negatívny trend. Navyše sa zdá, že
Švédsko zaostáva vo vytváraní rýchlorastúcich inovatívnych podnikov. Celková
silná pozícia Švédska v oblasti vývoja a výskumu je navyše zraniteľná pre
jeho silnú závislosť od niekoľkých veľkých nadnárodných
spoločností, ktoré čoraz viac premiestňujú svoje činnosti v
oblasti vývoja a výskumu za hranice Švédska. Tieto otázky by sa mali
riešiť v novom návrhu zákona o vývoji a inováciách, ktorý sa má
prijať na jeseň roku 2012.
(11)     Komisia vykonala v kontexte
európskeho semestra dôkladnú analýzu hospodárskej politiky Švédska. Posúdila
konvergenčný program a národný program reforiem a predstavila hĺbkové
preskúmanie. Zohľadnila nielen ich význam pre udržateľnú fiškálnu a
sociálno-ekonomickú politiku vo Švédsku, ale aj ich súlad s pravidlami a
usmerneniami EÚ vzhľadom na potrebu posilniť celkovú správu ekonomických
záležitostí Európskej únie tým, že sa poskytnú vstupy na úrovni EÚ do budúceho
vnútroštátneho rozhodovania. Jej odporúčania v rámci európskeho semestra
sú premietnuté do nižšie uvedených odporúčaní (1) až (4).
(12)     Rada na základe tohto
posúdenia preskúmala konvergenčný program Švédska a jej stanovisko[9] je
premietnuté najmä do nižšie uvedeného odporúčania (1).
(13)     Rada na základe hĺbkového
preskúmania vykonaného Komisiou a na základe tohto posúdenia preskúmala národný
program reforiem Švédska na rok 2012 a jeho konvergenčný program. Jej
odporúčania podľa článku 6 nariadenia (EÚ) č. 1176/2011 sú
premietnuté najmä do nižšie uvedeného odporúčania (2),
TÝMTO ODPORÚČA, aby Švédsko
prijalo v období rokov 2012 – 2013 opatrenia s cieľom:
1.           V roku 2012 a po tomto roku
zachovať zdravú fiškálnu pozíciu vykonaním rozpočtovej stratégie
podľa plánu a ďalším zabezpečením dosahovania strednodobého
rozpočtového cieľa vrátane splnenia referenčnej hodnoty pre
výdavky.
2.           Vykonať ďalšie
preventívne opatrenia na posilnenie stability trhu s bývaním a hypotekárneho
trhu v strednodobom horizonte, a to aj posilnením obozretnej úverovej politiky,
znižovaním tendencie financovať investície do bývania dlhovou cestou a
riešením prekážok v ponuke bývania a regulácii nájomného.
3.           Vykonať ďalšie opatrenia
na zvýšenie účasti mladých ľudí a zraniteľných skupín na trhu
práce zameraním sa na účinné opatrenia aktívnej politiky trhu práce,
podporovaním zvýšenia flexibility miezd, najmä na dolnom konci mzdovej
stupnice, a preskúmaním vybraných aspektov právnych predpisov na ochranu
zamestnanosti, ako napr. skúšobné obdobie na uľahčenie prechodu na
stále zamestnanie. Preskúmať účinnosť súčasnej zníženej
sadzby DPH pre reštauračné a stravovacie služby v snahe podporiť vytváranie
pracovných miest.
4.           Zamerať nadchádzajúci
návrh zákona o výskume a inováciách na opatrenia na zlepšenie komercializácie
inovatívnych produktov a vývoja nových technológií na podporu vysoko
inovatívnych podnikov.
V Bruseli
                                                                       Za
Radu
                                                                       predseda
[1]               Ú. v. ES
L 209, 2.8.1997, s. 1.
[2]               Ú. v. ES L
306, 23.11.2011, s. 25.
[3]               COM(2012)
328 final.
[4]               P7_TA(2012)0048
a P7_TA(2012)0047
[5]               Rozhodnutie
Rady 2012/238/EÚ z 26. apríla 2012
[6]               COM(2012)
68 final.
[7]               SWD(2012)
160 final.
[8]               Saldo
očistené od cyklických vplyvov bez jednorazových a dočasných opatrení,
prepočítané útvarmi Komisie na základe informácií poskytnutých v programe
a za použitia spoločne dohodnutej metodiky.
[9]               Podľa
článku 9 ods. 2 nariadenia Rady (ES) č. 1466/97.


title: Odporúčanie Komisie z  23. januára 2009 o usmerneniach pre osvedčené postupy pri zabezpečovaní dodržiavania predpisov týkajúcich sa kontrol záznamových zariadení, ktoré sa majú vykonávať pri cestných kontrolách a vo schválených dielňach [oznámené pod číslom K(2009) 108] (Text s významom pre EHP)

text:
               24.1.2009

               SK

               Úradný vestník Európskej únie

               L 21/87

      ODPORÚČANIE KOMISIE

   z 23. januára 2009
   o usmerneniach pre osvedčené postupy pri zabezpečovaní dodržiavania predpisov týkajúcich sa kontrol záznamových zariadení, ktoré sa majú vykonávať pri cestných kontrolách a vo schválených dielňach
   [oznámené pod číslom K(2009) 108]
   (Text s významom pre EHP)
   (2009/60/ES)
   KOMISIA EURÓPSKYCH SPOLOČENSTIEV,
   so zreteľom na smernicu Európskeho parlamentu a Rady 2006/22/ES z 15. marca 2006 o minimálnych podmienkach vykonávania nariadení Rady (EHS) č. 3820/85 a (EHS) č. 3821/85 o právnych predpisoch v sociálnej oblasti, ktoré sa týkajú cestnej dopravy, a o zrušení smernice Rady 88/599/EHS (1), a najmä na jeho článok 11 ods. 1,
   keďže:

               (1)

               Podľa článku 11 ods. 1 smernice 2006/22/ES Komisia má vypracovať usmernenia o osvedčených postupoch pri zabezpečení dodržiavania predpisov týkajúcich sa kontrol vozidiel, ktoré majú vykonávať kontrolní úradníci na cestách alebo v priestoroch podnikov, alebo schválené dielne a montážne firmy.

               (2)

               Záznamové zariadenia v cestnej doprave sú potrebné na označenie času, ktorý vodiči strávia riadením a oddychovaním, a taktiež na zabezpečenie toho, aby príslušné vnútroštátne kontrolné orgány mohli vykonávať účinné kontroly dodržiavania právnych predpisov v sociálnej oblasti v cestnej doprave.

               (3)

               V snahe zabezpečiť, aby takéto záznamové zariadenia fungovali správne a spoľahlivo a aby sa zaručilo zaznamenávanie a ukladanie údajov, sú potrebné pravidelné kontroly a prehliadky po inštalovaní záznamových zariadení.

               (4)

               Ukazuje sa však, že pravidelné kontroly a prehliadky sa nevykonávajú dostatočne často, aby mohli účinne odstrašiť tých vodičov a prevádzkovateľov, ktorí sa pokúšajú zneužívať systém používaním manipulačných zariadení alebo iných podobných prostriedkov.

               (5)

               Výskum a informácie od odborníkov ukázali, že pokusy oklamať tachografový systém boli veľmi rozšírené vo vozidlách vybavených analógovými tachografmi; podobným útokom a hrozbám sú teraz vystavované digitálne tachografové systémy.

               (6)

               Ten istý výskum ukázal, že sú možné a vyskytujú sa mnohé manipulácie v sektore cestnej dopravy s cieľom pokúsiť sa oklamať tachograf, najmä digitálny tachografový systém.

               (7)

               Takéto pokusy a hrozby predstavujú vážne riziko pre bezpečnosť cestnej premávky a majú tiež neprijateľné nepriaznivé vplyvy na spravodlivú hospodársku súťaž a sociálne podmienky vodičov v cestnej doprave.

               (8)

               V dôsledku zvýšenej bezpečnosti digitálneho tachografu na rozdiel od analógového tachografu je možné ľahko odhaliť hrozby a pokusy o útoky na systém, takže možnosť prichytiť bezohľadných vodičov a prevádzkovateľov s takými zariadeniami sa zodpovedajúcim spôsobom zvýšila a mala by pôsobiť ako významný odstrašujúci prostriedok.

               (9)

               Cieľom tohto odporúčania je preto nabádať a podporovať členské štáty, aby zavádzali postupy a metódy založené na výsledkoch výskumu a technických znalostiach priemyselného odvetvia, ktoré značne zlepšia možnosti zabrániť takýmto pokusom o podvod a odhaliť ich.

               (10)

               V tomto odporúčaní sa ustanovujú najmä osvedčené postupy pri zabezpečovaní dodržiavania predpisov zistené vo výskume, ktorý uskutočnilo Spoločné výskumné centrum.

               (11)

               Týmto odporúčaním sa spolu s navrhovanou smernicou ustanovujú doplňujúce kontroly, ktoré sa majú vykonávať na cestách, balík opatrení na zabezpečenie dodržiavania predpisov s cieľom výrazne zlepšiť odhaľovanie a zabraňovanie používaniu zariadení na oklamanie digitálneho tachografového systému.

               (12)

               Opatrenia ustanovené v tomto rozhodnutí sú v súlade so stanoviskom výboru zriadeného na základe článku 18 ods. 1 nariadenia Rady (EHS) č. 3821/85 (2),

         TÝMTO ODPORÚČA

               1.

               Prijať a uplatňovať usmernenia pre osvedčené postupy uvedené v prílohe k tomuto odporúčaniu týkajúce sa kontrol na vozidlách, ktoré majú vykonávať kontrolní úradníci na cestách alebo v priestoroch podnikov, alebo montážne firmy a technici v dielňach schválených príslušným orgánom členského štátu s cieľom odhaliť a zabrániť používaniu manipulačných zariadení v záznamových zariadeniach používaných v cestnej doprave.

               2.

               Uplatňovať uvedené usmernenia všade, kde je to náležité, v súvislosti s národnými stratégiami dodržiavania predpisov uvedenými v článku 2 smernice 2006/22/ES.

      V Bruseli 23. januára 2009

            Za Komisiu

         Antonio TAJANI

            podpredseda

      (1)  Ú. v. EÚ L 102, 11.4.2006, s. 35.

      (2)  Ú. v. ES L 370, 31.12.1985, s. 8.

      PRÍLOHA
      ODPORÚČANIE O PROTIOPATRENIACH, KTORÉ MAJÚ PRIJAŤ ČLENSKÉ ŠTÁTY NA ODHAĽOVANIE A ZABRÁNENIE POUŽÍVANIU MANIPULAČNÝCH ZARIADENÍ
      OBSAH

                  KAPITOLA 1:

               ÚVOD

                  KAPITOLA 2:

               ÚČINNÉ KONTROLY NA CESTÁCH

                  A

               Organizácia a vybavenie

                  B

               Metódy dvoch kontrolných bodov s analýzou skutočnej rýchlosti alebo vzdialenosti vozidiel

                  C

               Metódy jedného kontrolného bodu založené na podrobnej analýze stiahnutých údajov

                  D

               Metódy jedného kontrolného bodu založené na technickej kontrole pečatí

                  E

               Odoslanie vozidla do dielne

                  F

               Kontrola vozidiel alebo údajov v priestoroch spoločnosti

                  KAPITOLA 3:

               ODBORNÁ PRÍPRAVA, VYBAVENOSŤ A OSVEDČENÉ POSTUPY

                  KAPITOLA 4:

               PREHLIADKY V DIELŇACH

                  A

               Právny základ

                  B

               Porušené alebo chýbajúce pečate

                  C

               Analýza záznamov s údajmi

                  D

               Kontrola párovania medzi snímačom pohybu a jednotkou vozidla

                  E

               Osobitné postupy ako výsledok cestnej kontroly

                  KAPITOLA 5:

               SPRÁVA A AUDIT DIELNÍ

                  KAPITOLA 6:

               ZÁVEREČNÉ USTANOVENIA
            Kapitola 1:   Úvod
      1.1.   V tomto odporúčaní Komisie sa opisuje, na čo by sa mohli nabádať členské štáty v záujme vyrovnania sa s hrozbami, ktoré predstavuje používanie manipulačných zariadení v tachografoch, a zároveň presadzovania a podporovania preventívnych protiopatrení medzi členskými štátmi s cieľom odstrániť tieto hrozby.
      1.2.   Prítomnosť vo vozidlách manipulačných zariadení určených na zasahovanie do správnej činnosti a do funkcií systémov digitálnych tachografov predstavuje jednu z najzávažnejších hrozieb pre bezpečnosť systému. Používanie alebo úmysel používať takéto zariadenia naruší spravodlivú hospodársku súťaž tým, že poskytne bezohľadným prevádzkovateľom alebo vodičom neoprávnenú komerčnú výhodu a vytvorí neprijateľné nepriaznivé sociálne vplyvy na vodičov tým, že im umožní alebo ich donúti riadiť vozidlo oveľa dlhší čas, ako to pripúšťa zákon. Možným dôsledkom týchto faktorov je ohrozenie bezpečnosti cestnej premávky pre všetkých používateľov ciest, pričom Komisia sa túto bezpečnosť zaviazala v nadchádzajúcich rokoch zvýšiť.
      1.3.   Prevádzkovatelia a vodiči, ktorí dodržiavajú zákony, musia mať okrem toho dôveru k digitálnemu tachografu a vnútroštátne kontrolné orgány v celom Spoločenstve musia byť schopné spoliehať sa na pravosť a neporušenosť údajov zaznamenaných a uložených v zariadení bez ohľadu na to, či sú stiahnuté a analyzované z jednotky vozidla, alebo z karty vodiča. Na zaručenie vierohodnosti údajov sa musia vykonávať pravidelné kontroly a prehliadky zariadenia, aby sa zabezpečilo jeho správne fungovanie a prevádzka.
      1.4.   Z dlhodobého hľadiska je veľmi dôležitá celková bezpečnosť systému a jeho komponentov, ak sa má zabezpečiť neporušenosť a pravosť zaznamenaných údajov. S cieľom skoncovať s najbežnejšími prípadmi zneužitia a pokusmi oklamať systém Komisia v prípade potreby preskúma možnosť ďalšieho zavedenia oveľa podrobnejších legislatívnych opatrení pri preskúmaní nariadenia (EHS) č. 3821/85 a jeho príloh.
      1.5.   Napriek tomu by príslušné orgány členských štátov mohli v krátkom čase vypracovať vhodné a účinné opatrenia na podstatné zvýšenie pravdepodobnosti odhalenia manipulačných zariadení, čím by sa znížilo riziko, že prevádzkovatelia a vodiči budú takéto zariadenia používať.
      1.6.   Hoci členské štáty sú zo zákona povinné vyžadovať vykonávanie takých kontrol a prehliadok spôsobom, ktorý zabezpečí, aby sa v cestnej doprave účinne uplatňovali právne predpisy Spoločenstva zo sociálnej oblasti, takéto pravidelné kontroly nemôžu zaručiť, že zariadenia nebudú inštalované a používané neskôr, po skončení kontrol. Skúsenosti ukázali, že pravdepodobnosť nájdenia takéhoto zariadenia je oveľa vyššia počas cestných kontrol, keď je možné vozidlo dôkladnejšie prezrieť. Frekvencia a charakter týchto kontrol vykonávaných členskými štátmi by sa mali podporovať, aby sa výrazne posilnil odstrašujúci faktor zvýšením rizika odhalenia takých zariadení.
      1.7.   V doplnku 10 (Všeobecné bezpečnostné požiadavky) prílohy 1B k nariadeniu (EHS) č. 3821/85 sa stanovuje rozsah funkcií zabezpečujúcich dodržiavanie predpisov, ktoré sú potrebné na zabezpečenie neporušenosti systému digitálneho tachografu. Ciele bezpečnosti a hrozby pre celý systém sa musia riešiť spojením technických riešení prostredníctvom schválenia ITSEC, ako aj pomocou fyzických, osobných a procedurálnych prostriedkov, za realizáciu ktorých zodpovedajú členské štáty a výrobcovia tachografov. Zámerom tohto odporúčania Komisie je teda navrhnúť členským štátom najúčinnejšie postupy založené tak na výskume, ako aj na známych osvedčených postupoch s cieľom podporiť tieto procedurálne a osobné prostriedky.
      1.8.   Toto odporúčanie by sa však nemalo považovať za náhradu technických riešení, ktoré stanovili ITSEC (1) a fakticky, v ideálnom prípade, by sa mohlo používať v spojení s nimi a v rámci ich podpory.
      1.9.   Správa, ktorú predložilo Spoločné výskumné centrum (2) stanovila druhy známych a potenciálnych útokov na bezpečnosť digitálneho tachografu. Členské štáty by preto mohli použiť túto správu ako základ na uskutočnenie potrebných krokov a činností s cieľom zabezpečiť poskytovanie adekvátnych informácií a poučenia vnútroštátnym kontrolným úradníkom, aby mohli vykonávať kontroly a prehliadky vozidiel na cestách. Okrem toho by sa podobné informácie a poučenie mohli poskytovať montážnym firmám a dielňam, ktoré vykonávajú povinné inštalácie, prehliadky, kontroly a opravy záznamového zariadenia v cestnej doprave. Poučenie by malo mať rozsah postačujúci na zabezpečenie toho, aby tieto osoby mohli plne a kvalifikovane vykonávať kontroly opísané v tejto prílohe a aby členské štáty boli schopné konať v trestnom stíhaní osôb, o ktorých sa zistilo, že zneužívali, alebo sa pokúsili zneužiť systém.
      1.10.   Tieto usmernenia a odporúčania nie sú vyčerpávajúce a môžu sa vyskytnúť okolnosti, za ktorých uplatňovanie týchto odporúčaní nemôže dosiahnuť požadovaný výsledok (napríklad v prípadoch, keď referenčný kábel nie je možné pripojiť k snímaču pohybu). Za týchto okolností by sa členské štáty mohli nabádať, aby vyvinuli alternatívne metódy, pri ktorých sa dá overiť, že sú rovnako účinné. Takéto alternatívne opatrenia by sa mohli využívať v širšej miere spoločne v rámci spoločenstva zabezpečujúceho dodržiavanie predpisov.
      1.11.   Okrem toho, hoci toto odporúčanie Komisie je určené pre obidva typy tachografov vymedzené v nariadení (EHS) č. 3821/85 a v jeho prílohách, členské štáty už mohli zaviesť metódy, postupy a usmernenia týkajúce sa kontrol analógových tachografov a odhaľovania manipulačných zariadení. Toto odporúčanie Komisie sa teda nemá posudzovať ako náhrada alebo odklon od už zavedených opatrení, ale ako ich ďalšia podpora, najmä v súvislosti s digitálnym tachografom, kde sa metodika môže líšiť, ale cieľ zostáva rovnaký. Odporúča sa, aby sa opatrenia, ak sa už uplatňujú na kontrolu analógových tachografov, mohli v prípade potreby rozšíriť tak, aby zahŕňali aj digitálne tachografy (napríklad v situáciách súvisiacich s platbou dielňam za vykonávanie osobitných úloh, ktoré im pridelili kontrolní úradníci, ktorí odoslali vozidlo do schválenej dielne, ako je opísané v oddiele F).
      1.12.   Členské štáty by si mali veriť a mali by cítiť podporu pri stanovovaní svojich metód a procesov v národných stratégiách zabezpečujúcich dodržiavanie predpisov v súvislosti s riešením a rozpracúvaním hrozieb pre systém tachografu. Takéto osvedčené postupy by mohli prevziať ostatné členské štáty.
      Kapitola 2:   Účinné kontroly na cestách
      A.   Organizácia a vybavenie
      2.1.   Kontrolní úradníci by mali byť na vykonávanie úplných a účinných kontrol plne vybavení a riadne vyškolení. Mali by prinajmenej vlastniť kontrolné karty a mať relevantné prostriedky na sťahovanie dátových súborov z jednotky vozidla a karty vodiča a byť schopní analyzovať tieto dátové súbory a výpisy zo záznamového zariadenia podľa prílohy IB v spojení s listmi a diagramami z typov podľa prílohy 1. Kontrolní úradníci by mali byť vybavení aj softvérom schopným analyzovať takéto údaje rýchlo a s minimálnym nepohodlím, pretože je známe, že za účelom odhalenia manipulačných zariadení nie je možné tieto výpisy ľahko analyzovať na ceste vzhľadom na dĺžku a obsah niektorých takýchto súborov, ktoré by bolo treba vytlačiť.
      2.2.   Keď kontrolní úradníci vykonávajú kontroly, či už na ceste, alebo v priestoroch podniku, a či sa venujú kontrole dodržiavania počtu hodín najazdených vodičom, alebo skúškam technickej spôsobilosti prípadne iným druhom kontrol, mohli by, pokiaľ je to možné, využiť aj príležitosť na odskúšanie správneho fungovania a používanie tachografu a mohli by pri takých kontrolách odhaliť používanie manipulačných zariadení.
      2.3.   S týmto cieľom sa odporúča, aby sa členské štáty pokúsili organizovať kontroly vozidiel na prítomnosť manipulačných zariadení v spojení s inými kontrolami (ako sú skúšky technickej spôsobilosti, kontrola dodržiavania pravidiel týkajúcich sa počtu hodín najazdených vodičom atď.) a aby sa indikatívne najmenej 10 % z celkového počtu kontrolovaných vozidiel kontrolovalo na prítomnosť manipulačných zariadení. Zostáva úlohou členských štátov určiť príslušnú metodiku a okolnosti príslušné na vykonávanie takýchto doplnkových skúšok, no obsah by sa mohol odzrkadliť v ich celkovej národnej stratégii zabezpečujúcej dodržiavanie predpisov.
      2.4.   Účinné kontroly by sa mohli vykonávať napríklad s použitím týchto metód:

                  dva kontrolné body s analýzou rýchlosti alebo vzdialenosti (pozri B);

                  jeden kontrolný bod s podrobnou analýzou údajov (pozri C);

                  jeden kontrolný bod založený na technickej kontrole (pozri D).

            2.5.   Ak sa kontrolný úradník domnieva, že zhromaždil dostatočné dôkazy, mohol by odoslať vozidlo do dielne na vykonanie ďalších skúšok (pozri E).
      2.6.   Členské štáty môžu, samozrejme, vždy stanoviť doplňujúce alebo alternatívne metódy kontroly vozidiel.
      B.   Metódy dvoch kontrolných bodov s analýzou skutočnej rýchlosti alebo vzdialenosti vozidiel
      2.7.   Kontrola rýchlosti v konkrétnom čase: na uplatnenie tejto metódy by kontrolní úradníci, ktorí používajú pevné alebo mobilné kamery alebo prístroje na meranie rýchlosti, mohli merať skutočnú rýchlosť vozidla pred jeho zastavením pri cestnej kontrole v konkrétnom čase. Potom by mohli stiahnuť z jednotky vozidla (JV) súbor s podrobnými záznamami o rýchlosti za 24 hodín a porovnať rýchlosť zaznamenanú v tomto konkrétnom čase s rýchlosťou nameranou pred niekoľkými kilometrami. Táto metóda vyžaduje len to, aby sa v kontrolnom bode porovnali dve čísla po stiahnutí súboru s podrobnými záznamami o rýchlosti za 24-hodín.
      2.8.   Kontrola pevnej vzdialenosti v konkrétnom čase: na uplatnenie tejto metódy by sa mohol zvoliť kontrolný bod v známej vzdialenosti od konkrétneho miesta, v ktorej majú kontrolní úradníci zariadenia alebo prostriedky na zaznamenanie času, keď sa identifikované vozidlo zastavilo alebo minulo tento konkrétny bod (potvrdenky o zaplatení mýta, kamerové záznamy, správy hraničných kontrol atď.). V kontrolnom bode by potom orgány zabezpečujúce dodržiavanie predpisov mohli stiahnuť z jednotky vozidla súbor s podrobnými záznamami o rýchlosti za 24 hodín a rýchlo porovnať priemernú rýchlosť zaznamenanú medzi kontrolným bodom a konkrétnym miestom s rýchlosťou vypočítanou zo známej vzdialenosti a z času potrebného na dosiahnutie kontrolného bodu.
      2.9.   Pri obidvoch metódach potrebujú orgány zabezpečujúce dodržiavanie predpisov v kontrolnom bode len porovnať dve čísla po tom, čo stiahli súbor s podrobnými záznamami o rýchlosti za 24 hodína zmerali alebo vypočítali skutočnú priemernú rýchlosť. Akýkoľvek významný rozdiel by mohol vzbudiť podozrenie kontrolného úradníka, že bolo použité manipulačné zariadenie. Kontrolný úradník by potom mohol odoslať vozidlo do dielne bez toho, aby musel nevyhnutne vykonať ďalšie kontroly na mieste.
      2.10.   Pokiaľ ide o údaje z typu tachografov podľa prílohy IB, všetky súbory, ktoré sú stiahnuté zo záznamového zariadenia alebo cez záznamové zariadenie, musia byť sprevádzané príslušným digitálnym podpisom, ktorý na začiatku vygenerovala jednotka vozidla alebo karta vodiča, aby sa overila pravosť a neporušenosť údajov, a kontrolní úradníci by mohli tiež skontrolovať, či sú stiahnuté aj tieto informácie.
      C.   Metódy jedného kontrolného bodu založené na podrobnej analýze stiahnutých údajov
      2.11.   Ak sa manipulačné zariadenie používa, keď sa vykonáva cestná kontrola, alebo sa používalo do času krátko pred kontrolou, náznaky manipulácie by sa mohli zistiť pomocou niekoľkých jednoduchých postupov.
      2.12.   Pre overenie podozrenia o prítomnosti manipulačného zariadenia, ktoré by oprávnilo kontrolných úradníkov urobiť akékoľvek kroky, ktoré považujú za potrebné na jeho odhalenie, by kontrolní úradníci mohli:

                  —

                  Porovnať činnosti vodiča stiahnuté z karty alebo z jednotky vozidla s akýmkoľvek iným dokumentom v papierovej forme vo vozidle a s vyhláseniami vodiča. Nezrovnalosť medzi týmito údajmi by mohla viesť k vzniku podozrenia. V takom prípade by orgán zabezpečujúci dodržiavanie predpisov mohol pokračovať v skúmaní.

                  —

                  Preskúmať súbor udalostí a porúch uložený v jednotke vozidla, najmä z posledných 10 dní:

                              —

                              pokus o narušenie bezpečnosti,

                              —

                              prerušenie napájania (najdlhšia udalosť)

                              —

                              chyba údaja o pohybe (najdlhšia udalosť)

                              —

                              porucha snímača

                        Ak vodič nie je schopný vysvetliť a odôvodniť podstatu každej udalosti alebo poruchy, orgán zabezpečujúci dodržiavanie predpisov by mohol pokračovať v skúmaní.

                  —

                  Preskúmať súbory technických údajov uložené v jednotke vozidla, a najmä:

                              —

                              údaje nastavenia času

                              —

                              kalibračné údaje (5 posledných kalibrácií, názov dielne a číslo jej karty)

                  —

                  Posledne uvedené údaje sú užitočné na zistenie príliš veľkého počtu kalibračných krokov, čo môže znamenať, že sa vykonali s ukradnutou kartou dielne (alebo s kartou dielne ohlásenou ako stratená). Odporúča sa, aby kontrolní úradníci skontrolovali u svojho orgánu vydávajúceho karty (3) status takýchto kariet dielne, ktoré boli identifikované, a overili ich platnosť v čase, keď boli použité na kalibráciu jednotky vozidla.

            2.13.   Ak je kontrolný úradník aj po preskúmaní všetkých údajov uvedených v odsekoch 2.14 až 2.19 presvedčený, že niečo nie je v poriadku, mohol by stiahnuť súbor s podrobnými záznamami o rýchlosti za 24 hodín a skontrolovať, ešte vždy pomocou svojho softvéru, či došlo k nereálnym zvýšeniam alebo zníženiam zrýchlenia vozidla, a prípadne aj to, či je profil jazdy v súlade s inými dokumentmi v papierovej forme vo vozidle a s vyhláseniami vodiča (počet zastávok, rýchlosť v horskej alebo mestskej oblasti...). Tieto fakty spolu s predtým uvedenými skutočnosťami by mohli byť dôvodom na podozrenie, že vo vozidle je prítomné manipulačné zariadenie.
      2.14.   Táto metóda vyžaduje v kontrolnom bode príslušný softvér schopný vytvoriť čitateľné zobrazenie časového profilu rýchlosti s cieľom presne určiť neobvyklé zmeny v zrýchľovaní alebo spomaľovaní, aby sa zvýraznili a všeobecnejšie automaticky signalizovali:

                  —

                  nereálne zvýšenia alebo zníženia zrýchlenia vozidla;

                  —

                  všetky podozrivé kalibrácie jednotky vozidla;

                  —

                  prerušenie napájania.

            D.   Metódy jedného kontrolného bodu založené na technickej kontrole pečatí
      2.15.   Keď je to možné a bezpečné, kontrolný úradník by mohol skontrolovať pečate. Ak pečate chýbajú, sú porušené alebo poškodené, mal by požiadať vodiča, aby odôvodnil situáciu.
      2.16.   Ak je vodič schopný poskytnúť písomné vyhlásenie, ktoré dáva dôvod pre krok uvedený v kapitole V oddiele 4 prílohy 1 alebo v požiadavke 253 prílohy IB k nariadeniu (EHS) č. 3821/85, potom by kontrolný úradník mohol požiadať vodiča, aby odišiel do dielne a nechal opätovne zapečatiť systém a prekalibrovať zariadenie.
      2.17.   V opačnom prípade by to mohlo predstavovať priestupok a odporúča sa, aby bol vodič spolu s vozidlom okamžite odoslaný do schválenej dielne za sprievodu kontrolného úradníka na prekontrolovanie zariadenia, ako sa predpokladá v nasledujúcej kapitole 3.
      E.   Odoslanie vozidla do dielne
      2.18.   Ak po cestnej kontrole vykonanej pomocou predchádzajúcich metód stále existuje podozrenie, že vozidlo je vybavené manipulačným zariadením, kontrolný úradník by mohol poslať vozidlo do schválenej dielne. Kontrolný úradník alebo príslušný vnútroštátny orgán by mohli byť splnomocnení nariadiť schválenej dielni, aby vykonala osobitné skúšky určené na odhalenie prítomnosti manipulačných zariadení.
      2.19.   Tieto osobitné skúšky umožnia vo väčšine prípadoch odhalenie nesprávneho spárovania medzi snímačom pohybu a jednotkou vozidla, čo môže indikovať prítomnosť manipulačného zariadenia. Medzi tieto skúšky by mohli patriť (pozri opis v kapitole 3):

                  —

                  prehliadka pečatí a inštalačných štítkov;

                  —

                  skúška referenčného kábla;

                  —

                  analýza stiahnutých dátových súborov.

            2.20.   Ak sa zistí prítomnosť manipulačného zariadenia, potom nezávisle od toho, či ho vodič použil alebo nepoužil, by sa celé záznamové zariadenie (a to vrátane samotného manipulačného zariadenia, jednotky vozidla alebo jej komponentov a karty vodiča) mohlo demontovať z vozidla a použiť ako dôkaz.
      2.21.   Kontrolný úradník by okrem toho mohol dodatočne požiadať schválené dielne, aby skontrolovali, či záznamové zariadenie: a) riadne funguje; b) správne zaznamenáva a ukladá údaje; c) či sú kalibračné údaje správne.
      2.22.   V prípade vozidiel vybavených typom záznamového zariadenia podľa prílohy IB, a len po stiahnutí všetkých dátových súborov a ich analyzovaní (pri neporušených digitálnych podpisoch) a po skontrolovaní, že vo vozidle nie je žiadne manipulačné zariadenie, sa odporúča, aby bolo záznamové zariadenie prekalibrované a aby bol pripevnený nový inštalačný štítok. Okrem toho sa odporúča, aby schválená dielňa znovu zapečatila systém len pod vedením kontrolného orgánu.
      2.23.   Pokiaľ ide o záznamové zariadenie vyhovujúce prílohe 1, po demontáži manipulačného zariadenia by sa mohlo skontrolovať jeho riadne fungovanie a správna činnosť, mohlo by sa plne prekalibrovať a mohol by sa k nemu pripevniť nový inštalačný štítok. Odporúča sa, aby schválená dielňa potom mohla znovu zapečatiť systém len pod dohľadom kontrolného orgánu.
      F.   Kontrola vozidiel alebo údajov v priestoroch spoločnosti
      2.24.   Odporúča sa, aby príslušné orgány členského štátu využili možnosť kontrolovať vozidlá (a jednotky vozidiel) a vodičov (a karty vodičov), ktorí môžu byť na mieste počas kontroly priestorov podniku.
      2.25.   Údaje, ktoré spravuje podnik, sa musia uchovávať najmenej jeden rok a sprístupniť pre inšpekciu, kedykoľvek o to kontrolný úradník požiada. Preto by kontrolní úradníci v rámci svojich štandardných kontrolných postupov mohli skontrolovať každé vozidlo, ktoré nájdu v priestoroch podniku, a mohli by vykonať všetky možné skúšky alebo činnosti, ktoré považujú za náležité, pričom by však museli obmedziť na minimum zdržiavanie vodičov a vozidiel.
      2.26.   kéto kontroly v priestoroch spoločnosti by mohli zohľadňovať aj prípadnú prítomnosť nerovnako vybavených vozidiel a záznamov pochádzajúcich zo záznamových zariadení jednak typu uvedeného v prílohe I a jednak typu uvedeného v prílohe IB. Bolo by vhodné, aby kontrolní úradníci boli na túto možnosť pripravení a patrične vybavení.

         ZHRNUTIE

         ZABRÁNENIE ÚTOKOM PROTI DIGITÁLNYM TACHOGRAFOM

         KONTROLY NA CESTÁCH ALEBO V PRIESTOROCH PODNIKU

         Národné stratégie zabezpečujúce dodržiavanie predpisov by sa mohli rozvinúť s cieľom podporiť účinné kontroly dodržiavania predpisov a s nimi spojené prehliadky vozidiel, ktoré môžu byť vybavené manipulačnými zariadeniami, a to buď na cestách, alebo počas kontrol v priestoroch podnikov.

         Riadne vyškolení a vybavení kontrolní úradníci by boli schopní rýchlo pristupovať k údajom z jednotky vozidla, sťahovať a analyzovať tieto údaje a pohotovo vykonávať kontroly, a boli by schopní vykonávať podobné analýzy údajov uložených elektronicky alebo v kombinácii s listami, diagramami a výpismi.

         Členské štáty by mohli vypracovať stratégie s cieľom zabezpečiť, aby vozidlá pri kontrole na prítomnosť manipulačných zariadení mohli byť do roku 2010 kontrolované pomocou jednej z týchto metód:

                  —

                     dva kontrolné body s analýzou skutočnej rýchlosti a vzdialenosti;

                  —

                     jeden kontrolný bod s podrobnou analýzou stiahnutých údajov;

                  —

                     jeden kontrolný bod na základe technickej kontroly pečatí.

         Indikatívne by bolo možné, aby sa 10 % kontrolovaných vozidiel (či už formou skúšky technickej spôsobilosti, kontroly dodržiavania počtu hodín najazdených vodičom alebo iných kontrol) kontrolovalo aj na prítomnosť manipulačných zariadení, hoci zostáva úlohou členských štátov vyvinúť najúčinnejšie prostriedky a vymedziť ich vo svojej stratégii.

         Ak sa nájdu dostatočné dôkazy pre odôvodnené podozrenie, kontrolní úradníci by mohli poslať vozidlo do schválenej dielne na vykonanie ďalších skúšok.

         Ak sa zistia manipulačné zariadenia, nezávisle od toho, či ich vodič použil, alebo nepoužil, odporúča sa, aby záznamové zariadenie bolo z vozidla demontované a použité ako dôkaz v súlade s vnútroštátnymi procedurálnymi pravidlami týkajúcimi sa narábania s takými dôkazmi. Kontrolní úradníci by mohli uplatňovať príslušné súvisiace procesy a pokuty vždy, keď by sa zistilo využívanie takéhoto zariadenia, pretože to predstavuje veľmi vážny priestupok.

      Kapitola 3:   Odborná príprava, vybavenosť a osvedčené postupy
      3.1.   Zatiaľ čo členské štáty by mali zabezpečiť, aby kontrolní úradníci boli riadne odborne pripravení na plnenie svojich úloh, mohla by sa uskutočniť aj adekvátna odborná príprava pre všetky ostatné relevantné strany; bolo by výhodné a veľmi žiaduce, aby sa medzi členskými štátmi usporiadali spoločné návštevy a koordinácie pre kontrolných úradníkov s cieľom zosúladiť osvedčené postupy a rozširovať medzi odborníkmi poznatky získané zo skúseností.
      3.2.   Kontrolní úradníci by mali byť náležité vybavení na vykonávanie širokého spektra kontrol súvisiacich s digitálnym tachografom. To znamená, že by mali mať k dispozícii príslušné nástroje na čítanie, tlačenie a sťahovanie údajov z takýchto záznamových zariadení. Členské štáty by mohli vynaložiť úsilie na zabezpečenie toho, aby bol takto vybavený dostatočný počet ich kontrolných úradníkov.
      3.3.   Osvedčené postupy na zisťovanie a prevenciu, tak počas cestných kontrol, ako aj v priestoroch podniku (ako je používanie referenčného kábla, technika pevnej vzdialenosti, zisťovanie nenormálnych stôp po rýchlej jazde alebo profilov vzdialenosti, prerušenia napájania, porušené pečate) by sa mohli spoločne využívať a podporovať v rámci subjektov zabezpečujúcich dodržiavanie predpisov.
      Kapitola 4:   Prehliadky v dielňach
      Dielne a montážne firmy tvoria veľmi dôležitú súčasť bezpečnosti tachografového systému bez ohľadu na to, či je záznamovým zariadením analógový alebo digitálny tachograf. Ich schválenie a povolenie sa musí opierať o prehľadný súbor vnútroštátnych kritérií, ktorý stanovuje ich spoľahlivosť a dôveryhodnosť. Na tento účel sa členským štátom odporúča zabezpečiť, aby dielne, ktoré majú povolené inštalovať, aktivovať, kalibrovať, prehliadať a opravovať záznamové zariadenia, boli schválené, pravidelne kontrolované, certifikované a vybavené včasnými, relevantnými aktualizáciami a informáciami. Ďalej sa odporúča, aby príslušné orgány poskytli montážnym firmám a dielňam jednoznačné pokyny a poučenia o ich povinnostiach a zodpovednosti, najmä pokiaľ ide o chápanie svojej úlohy v súvislosti s celkovou bezpečnosťou systému. Okrem toho sa odporúča, aby orgány, ktoré schvaľujú dielne a montážne firmy, poskytovali prostredníctvom Komisie všetkým ostatným členským štátom presné a pravidelne aktualizované informácie týkajúce sa značenia pečatí a dielcov a postavenia každej dielne na svojom území.
      A.   Právny základ
      4.1.   Vozidlá budú spravidla povinné ísť do dielne na prehliadku vždy, keď:

                  a)

                  je potrebná prehliadka tachografu v súlade s prílohami k nariadeniu (EHS) č. 3821/85;

                  b)

                  vozidlo je podrobované každoročnej kontrole technickej spôsobilosti podľa ustanovení prílohy II k smernici 96/96/ES;

                  c)

                  kontrolný úradník pošle vozidlo do dielne, aby sa vykonala podrobnejšia prehliadka záznamového zariadenia;

                  d)

                  záznamové zariadenie je potrebné opraviť alebo vymeniť.

            4.2.   Pri všetkých týchto príležitostiach by dielne alebo montážne firmy mohli dostať pokyn, aby vizuálne a fyzicky skontrolovali, či je záznamové zariadenie zapečatené a či záznamové zariadenie má svoj opisný štítok výrobcu a inštalačný štítok.
      4.3.   Príslušný orgán členského štátu by mohol dielňam pravidelne pripomínať, že vždy, keď skontrolujú a opätovne zapečatia tachografový systém a pripevnia k nemu inštalačný štítok, dielňa tým fakticky potvrdzuje, že systém je bezpečný, že funguje správne, riadne zaznamenáva údaje a že k záznamovému zariadeniu nie je pripojené žiadne manipulačné zariadenie.
      4.4.   Dielňam by sa mohlo pripomínať, že môžu spáchať vážny priestupok, ak vedome znovu zapečatia tachografový systém bez toho, aby najprv odstránili ľubovoľné manipulačné zariadenie, ktoré samé nájdu, alebo požiadali o demontovanie manipulačného zariadenia pred opätovným zapečatením. Ak sa neskôr zistí, že manipulačné zariadenie je prítomné, bez ohľadu na to, či sa používalo alebo nepoužívalo, a že dielňa napriek tomu opätovne zapečatila systém a pripevnila naň inštalačný štítok, potom by bolo možné dielňu a jednotlivé montážne firmy brať na zodpovednosť za vážny priestupok.
      4.5.   Odporúča sa, aby vzhľadom na dôležitú úlohu, ktorú zohrávajú dielne a montážne firmy v súvislosti s bezpečnosťou systému, príslušné orgány členského štátu zvážili náležité sankcie, ktoré môžu dokonca viesť k strate schválenia alebo oprávnenia vykonávať prácu na tachografoch, ak už sa na dielňu nie je možné spoliehať.
      4.6.   Naopak, členské štáty by mohli pripomenúť dielňam, že majú právo odmietnuť vykonávanie akýchkoľvek ďalších prehliadok alebo kalibrácií na ľubovoľnom vozidle, ak majú podozrenie, alebo vedia, že vo vozidle je namontované manipulačné zariadenie. Príslušné orgány by mohli podporiť dielňu, ak táto trvá na tom, aby bolo manipulačné zariadenie demontované prv, ako bude pokračovať v prehliadke. Dielňa môže vždy odmietnuť buď znovu zapečatiť pripojenia rozhrania alebo pripevniť inštalačný štítok, pokiaľ manipulačné zariadenie nebude odstránené.
      4.7.   Členské štáty, ktoré to považujú za vhodné, by mohli požadovať, aby schválené dielne podávali správy o faktoch opísaných v odsekoch 4.4 až 4.6.
      4.8.   Alternatívne by členské štáty, ktoré nepovažujú takúto činnosť dielne za primeranú, mohli namiesto toho dať dielňam pokyn, aby takéto správy uchovali na konkrétne obdobie a na požiadanie ich sprístupnili príslušnému orgánu. Toto obdobie by mohlo trvať najmenej 24 mesiacov, čo by bolo v súlade s minimálnym obdobím medzi prehliadkami záznamového zariadenia.
      4.9.   Dielňam by sa mohlo tiež pripomenúť, že samotná demontáž manipulačného zariadenia z vozidla nemusí nevyhnutne zbaviť prevádzkovateľa alebo vodiča zodpovednosti za akékoľvek priestupky, pretože je veľmi pravdepodobné, že údaje, ktoré boli predtým zaznamenané a uložené v jednotke vozidla alebo v kartách jednotlivých vodičov, mohli už byť zmanipulované. Ak by dielňa neohlásila danú záležitosť, mohla by sama prispieť k akýmkoľvek priestupkom spáchaným týmito prevádzkovateľmi alebo vodičmi a mohla by očakávať, že v prípade prichytenia by čelila rovnakým postihom.
      4.10.   Napriek tomu dielne a montážne firmy by mohli oznámiť používanie alebo prítomnosť manipulačných zariadení príslušnému orgánu, ktorý by zase mohol napríklad zvážiť odmenu alebo stimulačné schémy s cieľom nabádať dielne, aby poskytovali informácie prispievajúce k odhaleniu alebo zabráneniu používania manipulačných zariadení alebo iných foriem útokov na systém.
      4.11.   Usmernenia a odporúčania uvedené ďalej v texte nie sú vyčerpávajúce a mohli by sa vyskytnúť okolnosti, za ktorých sa uplatňovaním týchto odporúčaní nedosiahne požadovaný výsledok (napríklad v prípadoch, keď sa referenčný kábel (oddiel 1.23) nedá pripojiť k snímaču pohybu). Za takých okolností by členské štáty mohli vyvinúť alternatívne metódy, ktoré sú rovnako účinné. Takéto alternatívne opatrenia by sa mohli spoločne využívať v rámci širšieho spoločenstva zabezpečujúceho dodržiavanie predpisov.
      4.12.   Keďže tieto usmernenia sa vzťahujú na obidva typy tachografov vymedzené v nariadení (ES) č. 3821/85 a v prílohách k nemu, členské štáty už mohli okrem toho zaviesť metódy, postupy a usmernenia týkajúce sa kontrol analógových tachografov a odhaľovania manipulačných zariadení. Usmernenia v tomto odporúčaní Komisie by sa teda nemali posudzovať ako náhrada alebo odklon od už zavedených opatrení, ale ako ich ďalšia podpora, najmä v súvislosti s digitálnym tachografom, kde sa metodika môže líšiť, ale cieľ zostáva rovnaký. Odporúča sa, aby sa opatrenia, ak sa už uplatňujú na kontrolu analógových tachografov, mohli prípadne rozšíriť tak, aby zahŕňali aj digitálne tachografy. Napríklad v situáciách súvisiacich s platbou dielňam za vykonávanie osobitných úloh, ktoré im pridelili kontrolní úradníci, ktorí odoslali vozidlo do schválenej dielne.
      B.   Porušené alebo chýbajúce pečate
      4.13.   Dielne môžu vždy skontrolovať, či pečate chýbajú, sú porušené alebo poškodené.
      4.14.   Vozidlo by sa za žiadnych okolností nemalo znovu zapečatiť alebo vybaviť inštalačným štítkom, pokiaľ systém nebol obnovený tak, aby spĺňal požiadavky nariadenia.
      4.15.   Dielne by mohli zaznamenať v správe o prehliadke alebo v registri skutočnosť, že pečate chýbajú, a vykonať ďalšie kontroly (ako je kontrola referenčného kábla) a prehliadky s cieľom ubezpečiť sa, že vo vozidle nie je prítomné žiadne manipulačné zariadenie.
      4.16.   Ak boli pečate, ako sa uvádza v kapitole V ods. 4 prílohy I a v požiadavke 252 prílohy IB k nariadeniu č. 3821/85, odstránené v prípade núdze, alebo sa má inštalovať alebo opraviť obmedzovač rýchlosti, potom pri každej príležitosti, keď bola porušená pečať, musí sa vypracovať a sprístupniť príslušnému orgánu písomné vyhlásenie uvádzajúce dôvod takéhoto konania.
      4.17.   V opačnom prípade by dielňa mohla vykonať úplnú kontrolu pomocou nižšie uvedených odporúčaných metód a podať príslušnému orgánu presnú správu o tom, čo sa urobilo a zistilo.
      C.   Analýza záznamov s údajmi
      4.18.   Údaje, ktoré by sa mohli stiahnuť v dielni, podľa možnosti po ich overení digitálnym podpisom, a zahrnúť do správy o audite, by mali najmä v prípade digitálneho tachografu spĺňať požiadavky obsiahnuté v oddiele 4.4 (Všeobecné bezpečnostné požiadavky na snímač pohybu) a v oddiele 4.4 (Všeobecné bezpečnostné požiadavky na jednotku vozidla) doplnku 10 prílohy IB k nariadeniu č. 3821/85. Doplnok 1 poskytuje úplný zoznam informácií v správe o audite.
      4.19.   Dielňa by tiež mohla stiahnuť a analyzovať dátový súbor udalostí a porúch obsiahnutý v jednotke vozidla. Medzi tieto udalosti a poruchy (pozri tiež úplný zoznam v Doplnku 2) patria napríklad:

                  —

                  pokus o narušenie bezpečnosti;

                  —

                  chyba pri overovaní snímača pohybu;

                  —

                  neoprávnená zmena snímača pohybu;

                  —

                  neoprávnené otvorenie puzdra;

                  —

                  udalosť prerušenie napájania

                  —

                  alebo porucha snímača.

            4.20.   Zistiť používanie manipulačného zariadenia po jeho demontáži je tiež ťažké. No kontrolou dátového súboru udalostí a porúch by sa mohli odhaliť prípady, keď došlo k prerušeniu napájania, ktoré sa nedá vysvetliť. Preskúmaním podrobnej stopy rýchlosti by sa okrem toho mohlo naznačiť anomálie signálu o rýchlosti. Nereálne spomalenia a zrýchlenia by mohli byť symptomatické pre zapínanie a vypínanie manipulačného zariadenia.
      4.21.   Dielne by za každých okolností mohli vytlačiť výpis a pripojiť ho k inšpekčnej správe alebo k inšpekčnému registru (pozri kapitolu 4) s prípadnými odkazmi na všetky údaje stiahnuté pomocou karty dielne.
      4.22.   Ak údaje z jednotky vozidla nemožno stiahnuť pomocou karty dielne, možno jednotku vozidla považovať za nesprávne fungujúcu alebo porušenú. V takých prípadoch by sa dielňa mohla pokúsiť o opravu záznamového zariadenia. Ak ani takéto pokusy o opravu neumožnia stiahnuť údaje, dielňa by mala vydať osvedčenie o nestiahnuteľnosti a jeho kópiu priložiť k správe o inšpekcii.
      4.23.   Odporúča sa tiež, aby si vodiči uchovali každé osvedčenie o nestiahnuteľnosti, ktoré im vydá dielňa, pre prípad, že budú neskôr kontrolovaní pri používaní vozidla s nesprávne fungujúcim digitálnym tachografom. Okrem toho sa odporúča, aby v prípade, ak vodič zmení vozidlo, takéto osvedčenia potom zostali vo vozidle dovtedy, kým dopravný podnik nebude môcť prevziať potvrdenie o osvedčení ako súčasť celkových povinností spojených s vedením záznamov a nebude môcť dať záznamové zariadenie opraviť.
      D.   Kontrola párovania medzi snímačom pohybu a jednotkou vozidla
      4.24.   Ak sa zistí, že od poslednej prehliadky sa vyskytli niektoré údaje opísané v predchádzajúcom oddiele, dielňa by mohla vykonať porovnanie medzi identifikačnými údajmi snímača pohybu zapojeného do prevodovky a identifikačnými údajmi spárovaného snímača pohybu zaregistrovaného v jednotke vozidla.
      4.25.   Používanie referenčného kábla je účinný prostriedok testovania, či boli vo vozidle nainštalované niektoré typy manipulačných zariadení. Referenčný kábel je zapojený do zadnej časti jednotky vozidla a jeho druhý koniec je pripojený k snímaču pohybu. Ak snímač pohybu nebol v prevodovke spárovaný s jednotkou vozidla, vyvolá sa „udalosť chyba údajov o pohybe“ alebo porucha snímača. Toto hlásenie bude naznačovať prítomnosť manipulačného zariadenia. Ak by sa vyskytla takáto udalosť, vozidlo by sa mohlo skontrolovať na prítomnosť skrytých zariadení.
      4.26.   Alternatívne by sa snímač pohybu počas kontroly mohol odpojiť a demontovať. Ak sa neurobil žiadny zásah do systému digitálneho tachografu, objaví sa chybové hlásenie (žiadny snímač pohybu). No ak sa takéto chybové hlásenie neobjaví, naznačí to prítomnosť iného, skrytého snímača pohybu alebo niektorého iného elektronického manipulačného zariadenia.
      4.27.   Treba poznamenať, že pred použitím metódy referenčného kábla musia technickí pracovníci dielne (alebo kontrolní úradníci) vložiť svoju dielenskú kartu (alebo kontrolnú kartu), aby poskytli vysvetlenie, prečo sa vyskytla „udalosť prerušenie napájania“ a zaznamenala sa v súbore udalostí a porúch jednotky vozidla. Nesplnenie tejto povinnosti môže počas ďalšej prehliadky spôsobiť nesprávnu indikáciu, že sa buď vodič, alebo prevádzkovateľ mohol pokúsiť o útok na bezpečnosť snímača pohybu.
      4.28.   Alternatívne by sa dali, hoci to nie je vždy možné, porovnávať značenia na snímači pohybu na prevodovke s identifikačnými údajmi spárovaného snímača pohybu zaznamenanými v jednotke vozidla. Dielne by preto mohli vykonávať tieto činnosti:

                  —

                  Porovnanie informácií zaznamenaných na inštalačnom štítku s informáciami obsiahnutými v zázname jednotky vozidla. Ak sa zistí, že sa tieto informácie nezhodujú, mohli by sa o tom informovať orgány členského štátu zabezpečujúce dodržiavanie predpisov a udalosť by sa mohla zaznamenať v inšpekčnej správe a inšpekčnom registri.

                  —

                  Porovnanie identifikačného čísla snímača pohybu vytlačeného na kryte snímača pohybu s informáciami obsiahnutými v zázname jednotky vozidla. V prípade potreby by sa mohol použiť nástroj elektronickej skúšky na kontrolu elektronickej identifikácie snímača pohybu. Ak existuje akákoľvek nezhoda identifikačných čísel, možno predpokladať, že vozidlo je vybavené manipulačným zariadením. Bolo by možné informovať orgány členského štátu zabezpečujúce dodržiavanie predpisov a udalosť by sa mohla zaznamenať v inšpekčnej správe a inšpekčnom registri.

            E.   Osobitné postupy ako výsledok cestnej kontroly
      4.29.   Kontrolní úradníci by mohli odoslať podozrivé vozidlo do dielne. Za týchto okolností by kontrolní úradníci mohli najprv dať pokyn dielňam a montážnym firmám, aby stiahli všetky dátové súbory z jednotky vozidla. Medzi tieto súbory patrí Tieto súbory musí sprevádzať príslušný digitálny podpis.
      4.30.   Mohla by sa vykonať úplná kontrola zaznamenaných údajov, a to aj pomocou technických prostriedkov (referenčný kábel, kontrola pečatí...).
      4.31.   Ak sa zistia vážne nezrovnalosti, ale neodhalí sa manipulačné zariadenie, mohol by sa urobiť záver, že manipulačné zariadenie bolo použité a demontované. V takom prípade by mal kontrolný úradník podľa článku 2 smernice 2006/22/ES informovať orgán pre koordináciu činností spojených so zabezpečením dodržiavania predpisov a/alebo styčný orgán v rámci Spoločenstva podľa článku 7 uvedenej smernice, ak je vozidlo registrované v inom členskom štáte. To by mohlo viesť k ďalšiemu prešetrovaniu, pokiaľ ide o vozidlo podniku.
      KAPITOLA 5:   Správa a audit dielní
      5.1.   Dielne by mohli vypracovať inšpekčnú správu pre každú prehliadku jedného vozidla, ak sa vyžaduje prehliadka záznamového zariadenia, či už je prehliadka súčasťou pravidelnej prehliadky, alebo sa vykonáva na žiadosť príslušného vnútroštátneho orgánu. Mohli by tiež zaznamenať v registri zoznam všetkých inšpekčných správ.
      5.2.   Dielňa by mohla uchovávať inšpekčnú správu najmenej po dobu dvoch rokov od času jej vypracovania a vždy, keď o to požiada vnútroštátny príslušný orgán, sprístupniť mu všetky záznamy o prehliadkach a kalibráciách za uvedené obdobie.
      5.3.   Takéto zistenia, ktoré urobí schválená dielňa (záznamy o porušených, poškodených alebo chýbajúcich pečatiach, chýbajúcich štítkoch, neúplné alebo nezhodujúce sa informácie medzi tým, čo bolo zaznamenané v jednotke vozidla, a čo bolo obsiahnuté v snímači pohybu, a každé odhalenie manipulačného zariadenia, kópie výpisov týkajúcich sa súboru udalostí a porúch a všetky ďalšie relevantné výpisy), by mohli napríklad tvoriť súčasť formátu pravidelného podávania správ a príslušným orgánom členského štátu sa odporúča zabezpečiť, aby to tak skutočne bolo.
      5.4.   Členské štáty by mohli považovať skutočnosť, že dielne neposkytli riadne zostavené inšpekčné správy, za porušenie pravidiel, čo môže viesť k zrušeniu schválenia dielne.
      5.5.   Členské štáty by mohli vykonávať audity inšpekčných správ a registrov dielne najmenej raz za dva roky. Takéto audity by mohli zahŕňať náhodnú kontrolu inšpekčných správ týkajúcich sa prehliadky a kalibrácie digitálneho tachografu. Aj dielenské karty by sa mohli kontrolovať a pravidelne sťahovať, aby sa zabránilo strate alebo prepísaniu údajov.

         ZHRNUTIE

         ZABRÁNENIE ÚTOKOM PROTI DIGITÁLNYM TACHOGRAFOM POČAS PREHLIADKY V DIELŇACH

         Pri schvaľovaní a pravidelnej kontrole dielní by členské štáty mali zabezpečiť, aby ich pracovníci boli riadne odborne pripravení a aby mali prístup ku všetkým zariadeniam potrebným na sťahovanie údajov a vykonávanie určitých osobitných skúšok.

         Dielne by mohli dostať od svojho príslušného orgánu pokyn, aby opakovane nezapečatili digitálny tachograf, keď bolo zistené manipulačné zariadenie, pokiaľ toto zariadenie nebude odstránené a tachograf nebude plne prekalibrovaný tak, aby správne zaznamenával údaje. Dielne by okrem toho mohli dostať od svojho príslušného orgánu pokyn, aby odstránili inštalačný štítok.

         Prehliadky vykonávané dielňami by mohli zahŕňať:

                  —

                     fyzické kontroly pečatí, inštalačných štítkov a štítkov výrobcu

                  —

                     analýzu stiahnutých dátových súborov, najmä súboru udalostí a porúch

                  —

                     alebo prípadne skúšku s metódou referenčného kábla.

         Dielne by mohli zaznamenať v inšpekčnej správe chýbajúce alebo poškodené pečate a pripojiť k správe výpis stiahnutých súborov. Inšpekčné správy by sa mohli sprístupniť vnútroštátnym orgánom do dvoch rokov.

         Pravidelné kontroly dielní vykonávané členskými štátmi by mohli zahŕňať audit inšpekčných postupov vrátane náhodnej kontroly inšpekčných správ.

         Členské štáty by sa mohli uistiť, že dielne informujú príslušný orgán vždy, keď odhalia manipulačné zariadenia alebo zistia vážne nezrovnalosti naznačujúce, že sa použilo a následne demontovalo manipulačné zariadenie.

         V takých prípadoch a keď je vozidlo registrované v inom členskom štáte, členské štáty by mohli informovať styčný orgán v rámci Spoločenstva s cieľom prikročiť k ďalšiemu prešetrovaniu, pokiaľ ide o vozidlo podniku.

      Kapitola 6:   Záverečné ustanovenia
      6.1.   Odhalenie a zabránenie používaniu zariadení určených na oklamanie tachografového systému je trvalý proces, ktorého realizácia vyžaduje ustavičnú pozornosť. Technologický pokrok priniesol aj pokrok v metódach a hrozbách vytvorených s cieľom oklamať systém. Preto musia všetky subjekty zaoberajúce sa bezpečnosťou tachografového systému, či už sú to kontrolní úradníci, schválené dielne a montážne firmy, alebo oprávnení prevádzkovatelia a vodiči, plniť svoju úlohu.
      6.2.   Na vnútroštátnej úrovni by sa členské štáty mali nabádať na získavanie čo možno najväčšieho množstva informácií, na rozvinutie vlastných stratégií v postupoch proti takým hrozbám a mali by sa výrazne podporovať pri výmene takýchto informácií. Členské štáty by mali upozorniť Komisiu na nové alebo odlišné hrozby alebo pokusy o oklamanie systému.
      6.3.   Na úrovni Spoločenstva bude Komisia pokračovať v skúmaní situácie a v uplatňovaní pravidiel a bude sa usilovať o podporu a spoluprácu všetkých členských štátov a zúčastnených strán odvetvia.

         (1)  ITSEC – Kritériá hodnotenia bezpečnosti informačných technológií, 1991, verzia 1.2.

         (2)  Technické poznámky SVC. „Správa o útokoch na bezpečnosť digitálneho tachografu a o riziku spojenom so zavedením adaptérov, ktorými majú byť vybavené ľahké úžitkové vozidlá“. Obmedzená distribúcia pre národných manažérov rizík (29. novembra 2007).

         (3)  Žiadosti adresované iným orgánom vydávajúcim karty by sa mali posielať cez TACHONET.


				|

		52014PC0430

			Odporúčanie ROZHODNUTIE RADY, ktorým sa zrušuje rozhodnutie 2010/290/EÚ o existencii nadmerného deficitu na Slovensku /* COM/2014/0430 final */

			   	Odporúčanie
ROZHODNUTIE RADY,
ktorým sa zrušuje rozhodnutie 2010/290/EÚ o existencii
nadmerného deficitu na Slovensku
RADA EURÓPSKEJ ÚNIE,
so zreteľom na Zmluvu o fungovaní
Európskej únie, a najmä na jej článok 126 ods. 12,
so zreteľom na návrh Európskej komisie,
keďže:
(1)       Na základe návrhu Komisie
Rada rozhodnutím 2010/290/EÚ z 2. decembra 2009[1]stanovila, že na
Slovensku existuje nadmerný deficit. Rada poukázala na to, že podľa
údajov, ktoré oznámili slovenské orgány v októbri 2009, sa očakávalo,
že celkový deficit verejných financií v roku 2009 dosiahne 6,3 % HDP,
čím výrazne prekročí referenčnú hodnotu 3 % HDP uvedenú
v zmluve, zatiaľ čo hrubý dlh verejných financií mal v roku
2009 zostať na úrovni približne 36 % HDP, čo je výrazne pod
referenčnou hodnotou 60 % HDP stanovenou v zmluve.[2]
(2)       V súlade
s článkom 126 ods. 7 zmluvy a článkom 3 ods. 4 nariadenia
Rady (ES) č. 1467/97 zo 7. júla 1997 o urýchľovaní
a objasňovaní vykonania postupu pri nadmernom schodku[3] Rada na základe
odporúčania Komisie poslala 2. decembra 2009 Slovensku
odporúčanie, aby najneskôr do roku 2013 odstránilo nadmerný deficit.
Odporúčanie bolo zverejnené.
(3)       V súlade s článkom
4 Protokolu o postupe pri nadmernom deficite, ktorý tvorí prílohu
k zmluvám, Komisia poskytuje údaje na účely uplatňovania tohto
protokolu. Ako súčasť uplatňovania uvedeného protokolu majú
členské štáty oznamovať údaje o deficite verejných financií
a verejnom dlhu, ako aj o iných súvisiacich ukazovateľoch
dvakrát ročne, a to pred 1. aprílom a pred 1. októbrom,
v súlade s článkom 3 nariadenia Rady (ES) č. 479/2009
z 25. mája 2009 o uplatňovaní Protokolu o postupe pri
nadmernom schodku, ktorý tvorí prílohu k Zmluve o založení Európskeho
spoločenstva[4].
(4)       Pri posudzovaní toho, či
by sa rozhodnutie o existencii nadmerného deficitu malo zrušiť, by
Rada mala rozhodnúť na základe oznámených údajov. Okrem toho by sa
rozhodnutie o existencii nadmerného deficitu malo zrušiť len vtedy,
keď z prognóz Komisie vyplýva, že deficit v období, na ktoré sa
vzťahuje prognóza, nepresiahne referenčnú hodnotu 3 % HDP. [5]
(5)       Na základe údajov, ktoré
poskytla Komisia (Eurostat) v súlade s článkom 14 nariadenia
(ES) č. 479/2009, v nadväznosti na oznámenie Slovenska pred
1. aprílom 2014 a na základe prognózy útvarov Komisie z jari
2014 možno prijať tieto závery:
–
Po dosiahnutí vrcholu na úrovni 8 % HDP
v roku 2009 sa v súlade s odporúčaním Rady
z 2. decembra 2009 celkový deficit verejných financií na Slovensku
v roku 2013 znížil na 2,8 % HDP. Zníženie deficitu bolo vyvolané
fiškálnou konsolidáciou na strane príjmov aj na strane výdavkov, ako aj
jednorazovými opatreniami.
–
Program stability na rok 2014 sa zameriava na
celkový deficit na úrovni 2,6 % HDP v roku 2014 a na ďalšie
zníženie na 2,5 % HDP v roku 2015, 1,6 % HDP v roku 2016
a 0,5 % HDP v roku 2017. Podľa prognózy útvarov Komisie
z jari 2014 by sa mal celkový deficit verejných financií v roku 2014
mierne zvýšiť na 2,9 % HDP a v roku 2015 by sa mal
vrátiť na úroveň 2,8 % HDP. Počas obdobia, na ktoré sa
vzťahuje prognóza, by mal teda deficit zostať pod referenčnou
hodnotou 3 % HDP uvedenou v zmluve.
–
Štrukturálne saldo, t. j. saldo verejných financií
upravené podľa hospodárskeho cyklu a očistené od jednorazových
a iných dočasných opatrení, sa v rokoch 2009 až 2013 zvýšilo
každý rok v priemere o 1½ % HDP. Aj keď sa podľa
očakávaní štrukturálne saldo v roku 2014 mierne zhorší, za
predpokladu nezmenenej politiky by sa malo v roku 2015 zlepšiť.
V tejto súvislosti sa zdá, že v porovnaní s požadovanou úpravou
štrukturálneho salda smerom k strednodobému cieľu v roku 2014
vzniká rozdiel na úrovni 0,3 % HDP, čo naznačuje, že
vzhľadom na vznikajúce riziko odchýlky od požadovaného postupu úpravy je
potrebné posilniť rozpočtové opatrenia s cieľom
zabezpečiť úplný súlad s preventívnou časťou paktu.
–
Verejný dlh bol v roku 2013 na úrovni
55,4 % HDP. Podľa prognózy útvarov Komisie z jari 2014 by sa mal
verejný dlh v roku 2014 mierne zvýšiť na 56,3 % HDP
a v roku 2015 na 57,8 % HDP.
(6)       Rada pripomína, že od roku
2014, čo je rok nasledujúci po odstránení nadmerného deficitu, bude
Slovensko podliehať preventívnej časti Paktu stability a rastu,
pričom by malo primeraným tempom dosiahnuť pokrok smerom
k strednodobému cieľu, a to pri dodržaní referenčnej
hodnoty pre výdavky.
(7)       V súlade
s článkom 126 ods. 12 zmluvy sa má rozhodnutie Rady
o existencii nadmerného deficitu zrušiť, ak sa podľa názoru Rady
v príslušnom členskom štáte odstránil nadmerný deficit.
(8)       Podľa názoru Rady sa
nadmerný deficit na Slovensku odstránil, a preto by sa malo rozhodnutie
2010/290/EÚ zrušiť,
PRIJALA TOTO ROZHODNUTIE:
Článok 1
Z celkového posúdenia vyplýva, že
nadmerný deficit bol na Slovensku odstránený.
Článok 2
Rozhodnutie 2010/290/EÚ sa týmto zrušuje.
Článok 3
Toto rozhodnutie je určené Slovenskej
republike.
V Bruseli
                                                                       Za
Radu
                                                                       predseda
[1]               Ú. v. EÚ L 125, 21.5.2010, s. 48.
[2]               Celkový deficit verejných financií v roku 2009
dosiahol 8 % HDP a verejný dlh 35,6 % HDP.
[3]               Ú. v. ES L 209, 2.8.1997, s. 6.
[4]               Ú. v. EÚ L 145, 10.6.2009, s. 1.
[5]               V súlade so „Špecifikáciami implementácie Paktu
stability a rastu a usmerneniami k forme a obsahu programov
stability a konvergenčných programov“ z 3. septembra 2012.
Pozri:
http://ec.europa.eu/economy_finance/economic_governance/sgp/pdf/coc/code_of_conduct_en.pdf


title: Odporúčanie Komisie z  5. júna 2008 o obmedzení občianskoprávnej zodpovednosti štatutárnych audítorov a audítorských spoločností [oznámené pod číslom K(2008) 2274] (Text s významom pre EHP)

text:
               21.6.2008

               SK

               Úradný vestník Európskej únie

               L 162/39

      ODPORÚČANIE KOMISIE

   z 5. júna 2008
   o obmedzení občianskoprávnej zodpovednosti štatutárnych audítorov a audítorských spoločností
   [oznámené pod číslom K(2008) 2274]
   (Text s významom pre EHP)
   (2008/473/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva, a najmä na jej článok 211 druhú zarážku,
   keďže:

               (1)

               Smernicou Európskeho parlamentu a Rady 2006/43/ES zo 17. mája 2006 o štatutárnom audite ročných účtovných závierok a konsolidovaných účtovných závierok, ktorou sa menia a dopĺňajú smernice Rady 78/660/EHS a 83/349/EHS a ktorou sa zrušuje smernica Rady 84/253/EHS (1), sa ustanovuje harmonizácia minimálnych požiadaviek týkajúcich sa štatutárneho auditu. Podľa článku 31 uvedenej smernice Komisia má predložiť správu o vplyve vnútroštátnych pravidiel o zodpovednosti na vykonávanie štatutárnych auditov na európskych kapitálových trhoch a na poistné podmienky pre štatutárnych audítorov a audítorské spoločnosti a predložiť odporúčania, ak to bude považovať za vhodné.

               (2)

               Bezproblémové fungovanie kapitálových trhov si vyžaduje udržateľnú kapacitu na vykonávanie auditu a konkurencieschopný trh pre audítorské služby, na ktorom je dostatočný výber audítorských spoločností schopných a ochotných vykonávať štatutárne audity spoločností, ktorých cenné papiere sú prijaté na obchodovanie na regulovanom trhu členského štátu. Rastúca nestálosť trhovej kapitalizácie spoločností však viedla k oveľa vyšším rizikám poistenia zodpovednosti za škodu, zatiaľ čo prístup k poistnému krytiu proti rizikám spojeným s takými auditmi je čoraz obmedzenejší.

               (3)

               Keďže neobmedzená spoločná a nerozdielna zodpovednosť môže audítorské spoločnosti a siete odrádzať od vstupu na medzinárodný trh pre audity kótovaných spoločností v Spoločenstve, existuje malá vyhliadka na vznik nových audítorských sietí, ktoré sú schopné vykonávať štatutárne audity týchto spoločností.

               (4)

               V dôsledku toho by mala byť zodpovednosť audítorov a audítorských spoločností, vrátane skupín audítorov, vykonávajúcich štatutárne audity kótovaných spoločností, obmedzená. Akékoľvek obmedzenie zodpovednosti však nie je odôvodnené v prípadoch úmyselného porušenia pracovných povinností zo strany audítora a v takých prípadoch by sa nemalo uplatňovať. Toto obmedzenie by sa nemalo dotýkať ani práva poškodenej strany na spravodlivú náhradu škody.

               (5)

               V súvislosti s výrazným rozdielom medzi systémami občianskoprávnej zodpovednosti v členských štátoch je v tejto etape vhodné, aby si každý členský štát mohol zvoliť spôsob obmedzenia, ktorý považuje pre svoj systém občianskoprávnej zodpovednosti za najvhodnejší.

               (6)

               V súlade s tým by členské štáty mali mať možnosť stanoviť v rámci svojho vnútroštátneho práva hornú hranicu zodpovednosti audítorov. Alternatívne by členské štáty mali mať možnosť zaviesť v rámci vnútroštátneho práva systém primeranej zodpovednosti, podľa ktorého štatutárni audítori a audítorské spoločnosti zodpovedajú len v rozsahu, v ktorom prispeli k spôsobenej škode bez toho, aby boli spoločne a nerozdielne zodpovední spolu s ostatnými stranami. V členských štátoch, v ktorých nárok voči štatutárnym audítorom môžu uplatniť iba auditované spoločnosti, nie však jednotliví akcionári alebo iné tretie strany, by členský štát mal byť takisto schopný umožniť spoločnosti, jej akcionárom a audítorovi stanoviť obmedzenie zodpovednosti audítora s výhradou primeraných záruk pre investorov v auditovanej spoločnosti,

         TÝMTO ODPORÚČA:
   Predmet úpravy

               1.

               Toto odporúčanie sa týka občianskoprávnej zodpovednosti audítorov a audítorských spoločností vykonávajúcich štatutárny audit konsolidovanej alebo ročnej účtovnej závierky spoločnosti, ktorá je registrovaná v členskom štáte a cenné papiere ktorej sú prijaté na obchodovanie na regulovanom trhu v členskom štáte.

         Obmedzenie zodpovednosti

               2.

               Občianskoprávna zodpovednosť štatutárnych audítorov a audítorských spoločností vyplývajúca z porušenia ich pracovných povinností by mala byť obmedzená s výnimkou prípadov, keď dôjde k úmyselnému porušeniu povinností štatutárnym audítorom alebo audítorskou spoločnosťou.

               3.

               Obmedzenie zodpovednosti by sa malo uplatňovať voči auditovanej spoločnosti a akejkoľvek tretej strane, ktorá je podľa vnútroštátneho práva oprávnená uplatniť nárok na náhradu škody.

               4.

               Akékoľvek obmedzenie občianskoprávnej zodpovednosti by nemalo poškodeným stranám zabrániť v tom, aby boli spravodlivo odškodnené.

         Metódy obmedzenia zodpovednosti

               5.

               Členské štáty by mali prijať opatrenia na obmedzenie zodpovednosti. Na tento účel sa odporúča použiť jednu alebo viacero z týchto metód:

                           a)

                           stanovenie maximálnej finančnej sumy alebo vzorca umožňujúceho výpočet takejto sumy;

                           b)

                           ustanovenie súboru zásad, podľa ktorých štatutárny audítor alebo audítorská spoločnosť nie sú zodpovední nad rámec svojho skutočného prispenia k strate, ktorú utrpela strana uplatňujúca si nárok, a preto nie sú zodpovední spoločne a nerozdielne spolu s ostatnými páchateľmi;

                           c)

                           prijatie ustanovenia, ktorým sa spoločnosti, v ktorej sa má vykonať audit, a štatutárnemu audítorovi alebo audítorskej spoločnosti umožňuje stanoviť obmedzenie zodpovednosti dohodou.

               6.

               Ak je zodpovednosť obmedzená dohodou, ako sa uvádza v bode 5 písm. c), členské štáty by mali zaistiť, aby sa splnili všetky tieto podmienky:

                           a)

                           dohoda podlieha súdnemu preskúmaniu;

                           b)

                           pokiaľ ide o spoločnosť, v ktorej sa má vykonať audit, o obmedzení rozhodujú kolektívne členovia správnych, riadiacich a dozorných orgánov podľa článku 50b smernice Rady 78/660/EHS (2), alebo v prípade auditu skupiny podľa článku 36a smernice Rady 83/349/EHS (3), a toto rozhodnutie sa schvaľuje akcionármi spoločnosti, v ktorej sa má audit vykonať;

                           c)

                           obmedzenie a jeho prípadné úpravy sa uverejňujú v poznámkach k účtovnej závierke auditovanej spoločnosti.

               7.

               Pred prijatím opatrení na zavedenie niektorého zo spôsobov uvedených v bode 5 písm. a), b) alebo c) alebo iného spôsobu na obmedzenie zodpovednosti, ktorý je v súlade s bodmi 2, 3 a 4, by členský štát mal vziať do úvahy vplyv na finančné trhy a investorov a na podmienky prístupu na trh pre štatutárny audit kótovaných spoločností, ako aj vplyv na kvalitu auditu, poistiteľnosť rizík a spoločností, v ktorých sa má audit vykonať.

         Následný postup

               8.

               Členské štáty sa vyzývajú, aby do 5. júna 2010 informovali Komisiu o opatreniach prijatých so zreteľom na toto odporúčanie.

         Adresáti

               9.

               Toto odporúčanie je určené členským štátom.

      V Bruseli 5. júna 2008

            Za Komisiu

         Charlie McCREEVY

            člen Komisie

      (1)  Ú. v. EÚ L 157, 9.6.2006, s. 87. Smernica zmenená a doplnená smernicou 2008/30/ES (Ú. v. EÚ L 81, 20.3.2008, s. 53).

      (2)  Ú. v. ES L 222, 14.8.1978, s. 11. Smernica naposledy zmenená a doplnená smernicou Európskeho parlamentu a Rady 2006/46/ES (Ú. v. EÚ L 224, 16.8.2006, s. 1).

      (3)  Ú. v. ES L 193, 18.7.1983, s. 1. Smernica naposledy zmenená a doplnená smernicou 2006/99/ES (Ú. v. EÚ L 363, 20.12.2006, s. 137).